hotchpotch/miracl-hf-unified huggingface dataset:
কুড়িগ্রাম সদর উপজেলা
কুড়িগ্রাম সদর উপজেলা বাংলাদেশের কুড়িগ্রাম জেলার একটি প্রশাসনিক এলাকা।
এই উপজেলাটি বাংলাদেশের উত্তর পশ্চিমাঞ্জলে অবস্থিত। এই উপজেলার উত্তরে কুড়িগ্রাম জেলার ফুলবাড়ী উপজেলা ও নাগেশ্বরী উপজেলা, পূর্বে ভারতের আসাম রাজ্যের ধুবড়ী, দক্ষিণে কুড়িগ্রাম জেলার উলিপুর উপজেলা এবং পশ্চিমে রাজারহাট উপজেলা। সৈয়দ শামসুল হক, ভাওয়াইয়া শিল্পী কছিমউদ্দিন,কাজী ঈমদাদুল হক, আহমেদ বকসী, প্রাণ বল্লভ করনজাই, শ্রী অতুল চন্দ্র চৌধুরী,
এডভোকেট নজির হোসেন খন্দকার
চর রাজিবপুর উপজেলা
চর রাজিবপুর উপজেলা বাংলাদেশের কুড়িগ্রাম জেলার একটি উপজেলা।
এই উপজেলাটির উত্তরে রৌমারী উপজেলা ও চিলমারী উপজেলা এবং ব্রহ্মপুত্র নদ, দক্ষিণে দেওয়ানগঞ্জ উপজেলা ও গাইবান্ধার গাইবান্ধা সদর উপজেলা এবং ব্রহ্মপুত্র নদ, পূর্বে ভারতের কুচবিহার এবং আসাম, পশ্চিমে গাইবান্ধার সুন্দরগঞ্জ উপজেলা। এর আয়তন ১১১.০৩২ বর্গ কিলোমিটার।
রাজিবপুর থানা গঠিত হয় ১৯৭৭ সালে। বর্তমানে এটি উপজেলা। ইউনিয়ন ৩, গ্রাম ১০২। ১টি মৌজা নিয়ে গঠিত। আয়তন ৯.১৩ বর্গ কিমি।১৯৭১ সালে কোদালকাটিতে পাকবাহিনীর সাথে মুক্তিযোদ্ধাদের প্রচন্ড যুদ্ধ হয়। এ যুদ্ধে অনেক পাকসেনা নিহত এবং ১১ জন মুক্তিযোদ্ধা শহীদ হন। বীর প্রতীক তারামন বিবির জন্মস্থান শঙ্কর মাধবপুর গ্রামে একদিনে প্রায় ৪০ জন পাকবাহিনীকে হত্যা করা হয়। এছাড়া ১৯৬০ সালে ঘুর্ণিঝড়ে রাজিবপুরের জামালপুর সীমান্তে ২১ জন লোক নিহত হয়।
মোট ৬৪০২৮; পুরুষ ৪৮.৫৯%, মহিলা ৫১.৪১%; মুসলমান ৯৭.৫১%, হিন্দু ১.৪৯%; ও অন্যান্য ১.০% জনসংখ্যার ঘনত্ব প্রতি বর্গ কিমি ৫২৩ জন। ভোটার সংখ্যা মোট ৪২৫৪৮; পুরূষ ২১০৮৬, মহিলা ২১৪৬২। জনগোষ্ঠীর প্রধান পেশা সমূহ : কৃষি ৫০.৫৭%, ব্যবসা ৩.৯৩%, চাকরি ২.৬২%, কৃষি শ্রমিক ৩০.২৭%, অকৃষি শ্রমিক ১.৫৫%, অন্যান্য ১১.০৬%।
গড় হার ২৬.৪৭%; কলেজ ৪, মাধ্যমিক বিদ্যালয় ৯, সরকারি প্রাথমিক বিদ্যালয় ২১, বেসরকারি প্রাথমিক বিদ্যালয় ৩৩, মাদ্রাসা ৬।
রাজিবপুরে নারীশিক্ষার সূচনা করেন শংকরমাধবপুর গ্রামের আমিনা বেগম। তিনি চরনেওয়াজী দ্বিমুখী উচ্চ বিদ্যালয় থেকে ১৯৬৯ সালে প্রথম মেট্রিক পাশ করেন।
উল্লেখযোগ্য শিক্ষা প্রতিষ্ঠানগুলো হচ্ছে: রাজিবপুর সরকারি প্রাথমিক বিদ্যালয়, রাজিবপুর পাইলট উচ্চ বিদ্যালয়, চরনেওয়াজী দ্বিমুখী উচ্চ বিদ্যালয়, রাজিবপুর কলেজ, মোহনগঞ্জ সরকারি প্রাথমিক বিদ্যালয়।চাষযোগ্য জমি ১৫৪৫০ একর। এক ফসলি ২০%, দো ফসলি ৫২%, তিন ফসলি ২৮%; সেচের আওতায় আবাদি জমি ৩০%। ভূমিহীন ১১%, প্রান্তিক চাষি ৪৪.৫%, মধ্যম চাষি ২০%, বড় চাষি ১২%; মাথাপিছু আবাদি জমি ০.০৭ হেক্টর।
ধান, গম, পাট, আলু, আখ, কাউন, শাকসবজি, চিনাবাদাম, রসুন, সরিষা, মসুর।
চিনা, আউশ ধান, অড়হর।
আম, কাঁঠাল, কুল, সুপারি, জাম, কলা, তরমুজ।
ব্রহ্মপুত্র, হলহলিয়া, জিঞ্জিরাম।
বেহুলার চর এবং এই উপজেলার প্রায় তিন ভাগের এক ভাগ নদী। আর এই নদীগুলোর কোল ঘেষা গ্রামগুলো দেখতে অনেক সুন্দর। আরো রয়েছে ছোট বড় অনেক চর যা দেখলে মনে হয় এক একটা দ্বীপ। আর এই চরগুলোর সৌন্দর্য কাশফুল আরও বহুগুন বাড়িয়ে দেয়। এই নদীগুলো পাহাড়া দেওয়ার জন্য রয়েছে একটা জলথানা, যা বাংলাদেশের দুইটি জলথানার একটি। এছাড়া রয়েছে পাহাড়িয়া নদী। যে নদী মাঝে মাঝে ভারত বাংলাদেশের মধ্যে ভাগ হয়ে গেছে।পাকা রাস্তা ১৪ কিমি, কাঁচা রাস্তা ১৫০ কিমি; নৌপথ ১৪ নটিক্যাল মাইল। পালতোলা নৌকা, পাল্কি, গরু, মহিষ ও ঘোড়ার গাড়ি।
১ টি করে উপজেলা স্বস্থ্যকেন্দ্র, পরিবার পরিকল্পনা কেন্দ্র, যক্ষা ও কুষ্ঠ নিরাময় কেন্দ্র এবং পশু হাসপাতাল রয়েছে।
চিলমারী উপজেলা
চিলমারী উপজেলা বাংলাদেশের কুড়িগ্রাম জেলার একটি প্রশাসনিক এলাকা।
এই উপজেলাটি বাংলাদেশের উত্তরাঞ্চলে অবস্থিত কুড়িগ্রাম জেলা ও উলিপুর উপজেলার দক্ষিণে অবস্থিত। এর আয়তন ২২৪.৯৭ বর্গ কিলোমিটার।
Thanapara এই উপজেলার একটি অন্যতম সুন্দর ও পরিচিত গ্রাম।
১৮৫০ সালে চিলমারী থানা নামে একটি ভূ-খন্ডের অস্তিত্ব প্রতিষ্ঠা পায়। চিলমারী থানার নামকরণ নিয়ে বিশাল উপাখ্যান রয়েছে, রয়েছে নানা জনশ্রুতি আর নামকরণের কিংবদন্তি ছড়িয়ে থাকা নানান জনশ্রুতির মধ্যে কোনটি সঠিক তা স্পষ্ট করে বলা সম্ভব নয়।
জনশ্রুতি- ১ থেকে জানা গেছে, আজ থেকে কয়েক শত বছর পূর্বে চিলমারীর অধিকাংশ ভূ-খন্ডই ছিল বালূ দিয়ে ঢাকা। তখন নাকি এই চিলমারী নামক বালু রাজ্যে প্রচুর চিনা আবাদ হতো। এই কারণে নাকি এই জায়গাটির নামকরণ হয়েছিল চিনামারী। এখানে ‘মারী’ শব্দটি জায়গা বা স্থান। সেই চিনামারীই নাকি কালের বিবর্তনে আজকের চিলমারী শব্দে পরিণত হয়েছে।
জনশ্রুতি-২ থেকে জানা যায়, এককালে অত্র এলাকায় চিলা পাখির নাকি প্রচুর উপদ্রব দেখা দিয়েছিল। ধানী বা আবাদী জমিতে দল বেঁধে চিল পাখি উড়ে আসতো। নষ্ট করতো হাজার হাজার একর জমির ফসল। চিলের উপদ্রপে হাটে বাজারে স্বস্থিতে কেউ থাকতে পারতো না। সর্বত্রই চিল আতঙ্ক, জনজীবনকে বিপর্যস্থ করে তুলেছিল। এসকল চিল পাখি ব্রহ্মপুত্র উপকূলে দল বেঁধে ঘুরে বেড়াতো, বাস করতো বাঁশ ঝাড়ে, আম বাগান অথবা বটবৃক্ষের ডগায় চড়ে। জনশ্রুতি রয়েছে যদি কোন মানুষ ভুলেও একটি চিল পাখিকে হত্যা করেছে তো আর রক্ষা নেই। কোথা থেকে সঙ্গে সঙ্গে আসতো হাজার হাজার চিল পাখি। ছয় সাত দিন ধরে অত্যাচার চলতো ঐ মানুষটির বাড়ীর উপর। উপদ্রবের প্রতিকার চেয়ে তারা আবেদন করলো বৃটিশ সরকারের কাছে। বৃটিশ সরকারের পক্ষ থেকে সিদ্ধান্ত এলো চিল পাখিগুলোকে হত্যা করার। এই সিদ্ধান্তের বার্তাটি পৌঁছে গেল কুড়িগ্রামের বিভিন্ন এলাকায়। তাই তারা সংবাদ পাওয়া মাত্র তীর ধনু নিয়ে দল বেঁধে বৃটিশ সরকার প্রেরীত বন্ধুকধারী সৈনিকের পিছু পিছু ছুটে এলো চিলমারী থানার মানুষগুলোকে চিল পাখির হাত থেকে নিস্তার দেওয়ার জন্য। দল বেঁধে মানুষের বাতান নামলো চিলমারী থানার হাটে মাঠে-ঘাটে, আনাচে-কানাচে। দল বেঁধে তীর ধনু হাতে নিয়ে লোকজন যখন চিলমারীর পানে ছুটে আসছিল পথিমধ্যে অনেক না জানা লোক যখন দল বেঁধে এতগুলো লোককে আসতে দেখে জিজ্ঞেস করলো আপনারা এভাবে কোথায় চলছেন? তখন ঐ মানুষের মিছিল থেকে একটি উত্তর ভেসে আসতো চলো চলো চিল-মারী শ্লোগানের মতো। এই শ্লোগান থেকেই নাকি চিলমারী শব্দের উৎপত্তি হয়েছে এবং এলাকার নামককরণ হয়েছে আজকের চিলমারী।
জনশ্রুতি-৩ থেকে জানা যায়, এক সময় ব্রহ্মপুত্র নদের উপকূল ঘেঁষে গড়ে উঠেছিল এক নদী বন্দর। বড় নৌকা আর জল জাহাজ ভীড়তো এই নদী বন্দরটিতে। মালামাল খালাস করা হতো আবার জাহাজে নতুন করে মাল ভরে পাড়ি জমাতো অন্য বন্দরের পানে। ঐ সময় বৃটিশ প্রশাসন কর পরিশোধ করবার জন্য এই বন্দরটিতে একটি কাষ্টম অফিস স্থাপন করেছিল। কাষ্টম অফিসার যিনি ছিলেন তিনি কর পরিশোধ হওয়া মাত্রই মালের উপর সিল মেরে দিতেন। সেই সিল মারা দেখে অনেক অশিক্ষিত লোক তখন এই কাষ্টম অফিসটি সিল-মারী অফিস হিসেবে চিনতো। এই সিল-মারী কালের বিবর্তনে আজকের চিলমারী নামকরণ হয়ে গেছে।
বৃটিশ শাসনের প্রারম্ভে ইস্ট ইন্ডিয়া কোম্পানী বাহারবন্দ পরগনা এলাকায় নীল চাষের মাধ্যমে কৃষি শিল্পের শিল্পায়ন বিপ্লব ঘটিয়েছিল সেই নীলের কয়েকটি ফ্যাক্টরী ছিল তদানীন্তন রাণীগঞ্জে। নীল নামক পণ্য গোলাগুলোতে সিল মেরে রাখা হতো। অতপর জাহাজ বোঝাই করে বিদেশে চালান দেওয়া হতো। লেখক মোস্তফা তোফায়েল হোসেন বলতে চেয়েছেন এই সিল মারার জায়গা থেকে চিলমারীর নামকরণ করা হয়েছে।এই উপজেলার শিক্ষার হার শতকরা ৫০ ভাগ। অন্যান্য পরিসংখ্যান হচ্ছে:
কুলম্ব
কুলম্ব(চিহ্নঃ C) বৈদুতিক চার্জের এসআই একক। চার্লস অগাস্টিন কুলম্ব এর নাম অনুসারে এই এককের নামকরণ করা হয়েছে।
দুটি সমধর্মী ও সমপরিমাণ বিন্দু চার্জকে বায়ু বা শূন্য মাধ্যমে পরস্পর হতে ১ মিটার দূরত্বে স্থাপন করলে যদি এদের মধ্যে 9 N বিকর্ষন বল ক্রিয়া করে তাহলে প্রত্যেকটি চার্জের মান ১ কুলম্ব।
এসআই একক
ববি চার্লটন
স্যার রবার্ট "ববি" চার্লটন, সিবিই (জন্ম ১১ অক্টোবর ১৯৩৭ অ্যাশিংটন, নর্দাম্বারল্যান্ড) একজন সাবেক ইংরেজ ফুটবল খেলোয়াড় ১৯৬৬ সালে বিশ্বকাপ জিতেছিলেন এবং ইউরোপীয় বর্ষসেরা ফুটবলার নির্বাচিত হয়েছিলেন। তিনি তার পেশাদারী ফুটবল জীবনের প্রায় সবটুকুই কাটিয়েছেন ম্যানচেস্টার ইউনাইটেড ক্লাবে এবং এখানেই তিনি আক্রমণাত্নক স্বভাবের মিডফিল্ডার হিসেবে ও দূর-পাল্লার শটের জন্য পরিচিতি পান।
১৯৫৬ সালে ইউনাইটেডের প্রথম একাদশে তিনি খেলতে শুরু করেন এবং পরবর্তী দুইবছরে দলে পাকাপোক্ত আসন তৈরি করেন। এর মধ্যে তিনি ১৯৫৮ সালের মিউনিখ বিমান দুর্ঘটনা থেকে ভাগ্যক্রমে বেঁচে যান। ১৯৬৫ সালে তিনি ম্যানচেস্টার ইউনাইটেডকে দ্য ফুটবল লীগ জিততে সাহায্য করেন। পরের বছর ১৯৬৬ সালে তিনি ইংল্যান্ড দলের হয়ে বিশ্বকাপ জেতেন। পরের বছর ইউনাইটেড ক্লাবের পক্ষে তিনি আরেকটি লীগ জেতেন। ১৯৬৮ সালে তিনি ইউরোপীয়ান কাপ জয়ী ম্যানচেস্টার ইউনাইটেড দলের অধিনায়কত্ব করেন এবং ফাইনালে দুই গোল দিয়ে প্রথম ইংরেজ দল হিসেবে ম্যানচেস্টার ইউনাইটেডকে ইউরোপীয়ান কাপ শিরোপা উপহার দেন। ইংল্যান্ড ও ম্যানচেস্টার ইউনাইটেড ক্লাবের পক্ষে তিনি আজও সর্বোচ্চ গোলদাতার রেকর্ডের অধিকারী। সর্বকালের সেরা খেলোয়াড়ের তালিকায় তাকে রাখা হয়।
১৯৭৩ সালে তিনি ম্যানচেস্টার ইউনাইটেড ত্যাগ করে প্রেস্টন নর্থ এন্ড ক্লাবে খেলোয়াড়-ম্যানেজার হিসেবে যোগদান করেন, কিন্তু পরবর্তীতে তিনি সিদ্ধান্ত নেন যে ব্যবস্থাপনার কাজ তার জন্য নয় এবং এক মৌসুম পর কাজ ছেড়ে দেন। উইগান অ্যাথলেটিক ফুটবল ক্লাবের পরিচালক নির্বাচিত হবার পরে তিনি ম্যানচেস্টার ইউনাইটেডের পরিচালনা বোর্ডের সদস্য হিসেবে নিয়োগ পান ১৯৮৪ সালে। বর্তমানেও তিনি এ পদে আসীন। ইংল্যান্ড ও ম্যানচেস্টার ইউনাইটেড ক্লাবের পক্ষে সর্বোচ্চ গোল করে তিনি যে রেকর্ড গড়েছিলেন তা আজ ৩৫ বছর পর্যন্ত অক্ষুন্ন আছে। ১৯৯৪ সালে তাকে নাইট উপাধি দেইয়া হয়।
মিশেল প্লাতিনি
মিশেল ফ্রঁসোয়া প্লাতিনি (; জন্ম ২১শে জুন ১৯৫৫) হলেন একজন সাবেক ফরাসি ফুটবল খেলোয়াড়, ম্যানেজার এবং ২০০৭ সাল থেকে ইউনিয়ন অফ ইউরোপিয়ান ফুটবল এসোসিয়েশন (ইউইএফা) এর প্রেসিডেন্ট। তার খেলোয়াড়ি জীবনে তিনি ফরাসি জাতীয় ফুটবল দল ছাড়াও ইউরোপ ও লাতিন আমেরিকার অনেক নামকরা ফুটবল ক্লাবে খেলেছেন।
দৌলতখান উপজেলা
দৌলতখান উপজেলা বাংলাদেশের ভোলা জেলার একটি প্রশাসনিক এলাকা।
এই উপজেলার উত্তরে মেঘনা নদী ও ভোলা সদর উপজেলা; দক্ষিনে বোরহানউদ্দিন ও তজমুদ্দিন উপজেলা; পূর্বে মেঘনা নদী এবং পশ্চিমে ভোলা সদর উপজেলা ।
দৌলতখান উপজেলায় ৯ টি ইউনিয়ন রয়েছেঃ
৪৭ টি মৌজা / মহল্লা এবং ২৭ টি গ্রাম রয়েছে ।
বোরহানউদ্দিন উপজেলা
বোরহানউদ্দিন উপজেলা বাংলাদেশের ভোলা জেলার একটি প্রশাসনিক এলাকা।
বোরহানউদ্দিন উপজেলার উত্তরে ভোলা সদর উপজেলা ও দৌলতখান উপজেলা, দক্ষিণে লালমোহন উপজেলা, পূর্বে তজমুদ্দিন উপজেলা, পশ্চিমে বাউফল উপজেলা।
বোরহানউদ্দিন উপজেলার ইউনিয়নগুলো হচ্ছে -
ভোলা সদর উপজেলা
ভোলা সদর উপজেলা বাংলাদেশের ভোলা জেলার একটি প্রশাসনিক এলাকা।
এই উপজেলার উত্তরে বরিশাল জেলার মেহেন্দিগঞ্জ উপজেলা ও হিজলা উপজেলা, পূর্বে দৌলতখান উপজেলা, দক্ষিণে বোরহানউদ্দিন উপজেলা ও পশ্চিমে পটুয়াখালীর বাউফল উপজেলা এবং বরিশাল বাকেরগঞ্জ উপজেলা।
ভোলা সদর উপজেলায় ১৩ টি ইউনিয়ন রয়েছেঃ আলীনগর, বাপ্তা, চর সামায়ব, শিবপুর, ধলিয়া, ইলিশ, পশ্চিম ইলিশা, কাচিয়া, উত্তর দিঘলদী, রাজাপুর, দক্ষিণ দিঘলদী এবং ভেদুরিয়া।
মনপুরা উপজেলা
মনপুরা উপজেলা বাংলাদেশের ভোলা জেলার একটি প্রশাসনিক এলাকা।
এই উপজেলার উত্তরে মেঘনা নদী; পূর্বে নোয়াখালী জেলার হাতিয়া উপজেলা; দক্ষিণে বঙ্গোপসাগর এবং পশ্চিমে তজমুদ্দিন, লালমোহন ও চরফ্যাশন উপজেলা।
প্রাকৃতির অপরুপ সৌন্দর্যের লীলাভূমি মনপুরা হচ্ছে ভোলা দ্বীপ থেকে প্রায় ৮০ কিঃ মিঃ দুরত্বে সাগরের বুকে নয়নাভিরাম আরেকটি বিচ্ছিন্ন দ্বীপ। মনগাজী নামে এখানকার এক লোক একদা বাঘের আক্রমনে নিহত হন। তার নামানুসারে মনপুরা নাম করন করা হয়।
মনপুরাতে ৪ টি ইউনিয়ন, ২২ টি মৌজা ও ৩৩ টি গ্রাম আছে।
ইউনিয়ন সমূহ -
হাসপাতাল/স্বাস্থ্যকেন্দ্র -
হাসপাতাল-০১টি, ইউনিয়ন স্বাস্থ্য কেন্দ্র -৪টি ।
স্বাস্থ্য কর্মসূচী- 
কমিউনিটি ক্লিনিকে স্বাস্থ্য সেবা সহ ইপিআই, এনআইডি, ভিটামিন এ প্লাস ক্যাম্পেইন, কৃমি নিয়ন্ত্রন ইত্যাদি।
প্রাথমিক বিদ্যালয় ‍ঃসরকারী : ১৪টি, রেজিঃ ২৩টি । জুনিয়র বিদ্যালয় : ০১টি । মাধ্যমিক ‍ঃমোট ০৭টি, ০১ বালিকা।মাদ্রাসা ‍ঃআলিম : ০৬টি , ফাজিল : ০১টি । কলেজ : ০২ (দুই) টি ।
লালমোহন উপজেলা
লালমোহন উপজেলা বাংলাদেশের ভোলা জেলার একটি প্রশাসনিক এলাকা।
এই উপজেলার উত্তরে বোরহানউদ্দিন উপজেলা, দক্ষিনে চরফ্যাশন উপজেলা, পূর্বে মেঘনা নদী এবং পশ্চিমে তেতুলিয়া নদী।
লালমোহন উপজেলার ইউনিয়ন সমূহ হচ্ছে -
চরফ্যাশন উপজেলা
চরফ্যাশন উপজেলা বাংলাদেশের ভোলা জেলার একটি প্রশাসনিক এলাকা। এটি ভোলা জেলার সর্ববৃহৎ উপজেলা।
উপজেলার আয়তন ১১০৬.৩ বর্গ কিলোমিটার। এই উপজেলার উত্তরে লালমোহন উপজেলা, দক্ষিণে বঙ্গোপসাগর, পূর্বে মেঘনা ও শাহবাজপুর চ্যানেল মনপুরা উপজেলা, পশ্চিমে তেতুলিয়া নদী এবং দশমিনা উপজেলা ও গলাচিপা উপজেলা। এটি ভোলা জেলার সবচেয়ে বড় উপজেলা। এখানে রয়েছে অসংখ্য দ্বীপ; এর মধ্যে চর কুকরী-মুকরী, ঢালচর, চরনিজাম, চরপাতিলা ইত্যাদি উল্লেখযোগ্য।
১৮৮৫ সাল ১৮৮৭ পর্যন্ত বাকেরগঞ্জ জেলার জেলা ম্যাজিস্ট্রেট জে.এইচ ফ্যাশনের নামানুসারে নামকরণ করা হয়। বিভিন্ন জেলা থেকে দশটি শিক্ষিত পরিবার এবং দশটি উখরাইট পরিবার এনে তিনি এখানে অভিবাসন গড়ে তোলেন। আজও প্রথম গড়ে ওঠা পল্লী দুটি 'ভদ্রপাড়া' ও 'উখরাইট পাড়া' নামে পরিচিত। আমিনাবাদ ও সুনামগঞ্জ ইউনিয়নের মাঝামাঝি স্থানে মুক্তিবাহিনীর ও পাকবাহিনীর মধ্যে এক যুদ্ধে ১১ জন মুক্তিযোদ্ধা হতাহত হয়। ১৯৭০ সালের ভয়াবহ ঘূর্ণিঝড় ও জলোচ্ছ্বসে এই উপজেলার অনেক লোক মারা যায়।
প্রশাসন থানা সৃষ্টি করে ১৯৭০ সালে এবং থানাকে উপজেলায় রূপান্তর করা হয় ১৯৮২ সালে। এ থানায় রয়েছে ১টি পৌরসভা, ১৯টি ইউনিয়ন ও ১৮০টি ওয়ার্ড।
২০১১ সালের আদমশুমারী অনুসারে এই উপজেলার লোকসংখ্যা ৩,৪২,০৩৮ জন; পুরুষ ৫১.৪৯%, মহিলা ৪৮.৫১%, মুসলমান ৯৫.৭৩%, হিন্দু ৪.২৫%, অন্যান্য ০.০২%।
শিক্ষা প্রতিষ্ঠান গড় হার ২৫.৪%; পুরুষ ৩০%, মহিলা ২০.৮%।
জনগোষ্ঠীর প্রধান পেশাসমূহ কৃষি ৪১.৫১%, মৎস্য ৫.২৮%, ব্যবসা ৭.১২%, কৃষি শ্রমিক ২৫.৮৫%, অকৃষি শ্রমিক ৫.১%, চাকরি ৩.১১%, অন্যান্য ১২.০৩%। এলাকার কুটিরশিল্পের মধ্যে রয়েছে তাঁত, মাদুর তৈরির কাজ, সেলাই কাজ, স্বর্ণকার, কামার,কুমার, ওয়েল্ডিং, কাঠের কাজ ইত্যাদি। হাটবাজার ও মেলা হাটবাজার রয়েছে ৪৫টি। প্রধান রপ্তানি দ্রব্য ধান, মরিচ, ডাল, বাদাম, সুপারি, ইলিশ মাছ এবং চিংড়ি মাছ।
তজুমদ্দিন উপজেলা
তজমুদ্দিন উপজেলা বাংলাদেশের ভোলা জেলার একটি প্রশাসনিক এলাকা।
এই উপজেলার উত্তরে দৌলতখান উপজেলা; দক্ষিণে মেঘনা নদী, লালমোহন ও মনপুরা উপজেলা; পূর্বে মেঘনা নদী ও নোয়াখালী জেলার হাতিয়া উপজেলা এবং পশ্চিমে বোরহানউদ্দিন উপজেলা। এর আয়তন ৫১২.৯২ বর্গ কিঃমিঃ।
এই উপজেলার ৫টি ইউনিয়ন:১। চাঁচড়া ইউনিয়ন২। চাঁদপুর ইউনিয়ন৩। বড় মালঞ্চ ইউনিয়ন৪। শম্ভুপুর ইউনিয়ন এবং৫। সোনাপুর ইউনিয়ন
জনৈক তমিজউদ্দিন এর নামানুসারে তমিজউদ্দিন উপজেলার নামকরণ করা হয়। এ উপজেলার পূর্বে মেঘনা নদী, উত্তর ও পশ্চিমে বোরহানউদ্দিন উপজেলা এবং দক্ষিণে লালমোহন উপজেলা। ১৮৭২ সালের ১৫ই জানুয়ারীর জরীপে এটিকে দৌলতখাঁ থানার একটি আউটপোষ্ট হিসাবে উল্লেখ করা হয়েছে। ১৯২৮ সালের ২৮ শে আগস্ট তারিখ থেকে এই থানাটি একটি আলাদা থানার মর্যাদা পেয়ে আসছিল। মনপুরা এই থানার একটি ইউনিয়ন ছিল। নদীভাঙ্গনে এই থানা অতি সংকুচিত হয়ে আসছে। অপর দিকে যাতায়াত ও অন্যান্য কারণে মনপুরা আলাদা থানার স্বীকৃতি পাওয়ায় ইহার আয়তন আরো কমে যায়। ১৯৮৩ সালের ১৪ ই মার্চ তারিখে ভোলা জেলার দ্বিতীয় উপজেলা হিসেবে স্বীকৃতি পায়।
২০০১ সালের আদমশুমারী অনুসারে এই উপজেলার লোকসংখ্যা ১,২০,১৮৯ জন; যার মধ্যে পুরুষের সংখ্যা ৬৩,৫৭৫ জন এবং মহিলার সংখ্যা ৫৬,৬১৩ জন। এখানে মুসলিমের সংখ্যা ১১০৯০৬৩ জন, হিন্দুর সংখ্যা ২১১০৮৬ জন, বৌদ্ধের সংখ্যা ৩১১ জন আর অন্যান্য ধর্মের সংখ্যা ৫৯ জন।
এই উপজেলার শিক্ষার হার ৩৬.৭%; যার মধ্যে পুরুষদের শিক্ষা হার ৪০.২% এবং মহিলাদের শিক্ষার হার ৩২.৮%।
এখানে ১টি কলেজ, ৭টি মাধ্যমিক বিদ্যালয়, ১০৪টি প্রাথমিক বিদ্যালয়, ২টি কিন্ডারগার্টেন এবং ৭৭টি মাদ্রাসা আছে।
এছাড়াও এখানে আছেঃ
নাজিরপুর উপজেলা
নাজিরপুর উপজেলা বাংলাদেশের পিরোজপুর জেলার অন্তর্গত একটি প্রশাসনিক এলাকা।
উত্তরে টুঙ্গিপাড়া উপজেলা, র্পূবে নেছরাবাদ উপজেলা, দক্ষিণে পিরোজপুর জেলা ও পশ্চিমে বাগেরহাট জেলার কচুয়া উপজেলা ও চিতলমারী উপজেলা।
বাংলাদেশের একটি নাম করা উপজেলা। নাজিরপুর উপজেলায় একটা স্বনামধন্য গ্রাম আছে বাংলার কাশ্মীর নামে যার পরিচিতি সারাদেশ জুড়ে। সবচেয়ে শিক্ষার দিক দিয়ে উন্নত এই গ্রামটি।
মোট জনসংখ্যা ১৮০৪০৮ জন। (পুরুষ-৮৯৭১১ জন, মহিলা- ৯০৬৯৭ জন)। জনসংখ্যার ঘনত্ব    ৭৮৯ জন (প্রতি বর্গ কি.মি.), জনসংখ্যা বৃদ্ধির হার (বার্ষিক ) ০.০৯%। মোট ভোটার সংখ্যা ১২৩১১৩ জন (পুরুষ- ৬২৮৪০ জন, মহিলা- ৬০২৭৩ জন)।
প্রাথমিক বিদ্যালয় ১৭৩ টি, নিম্ন মাধ্যমিক বিদ্যালয় ১০, টি, মাধ্যমিক বিদ্যালয় ৪৩ টি, মাদ্রাসা ১২ টি, কলেজ ০৯ টি, কারিগরি কলেজ ০১ টি, শিক্ষার হার ৫৯.৩% এবং স্বাক্ষরতার হার ৯২%। উল্লেখযোগ্য শিক্ষাপ্রতিষ্ঠানের মধ্যে রয়েছে;
১। শহীদ জননী মহিলা মহাবিদ্যালয়
২। শহীদ জিয়া ডিগ্রী কলেজ
৩। বঙ্গমাতা শেখ ফজিলাতুন্যেসা মুজিব মহাবিদ্যালয়
৪। মালিখালী মাধ্যমিক বিদ্যালয়
৫।ইউনিয়ন একাডেমী মাধ্যমিক বিদ্যালয়
৫। দীর্ঘা মাধ্যমিক বিদ্যালয়
৬। দীঘিরজান মাধ্যমিক বিদ্যালয় ইত্যাদি।
৭। রঘুনাথপুর হক মাধ্যমিক বিদ্যালয়।
১.দীর্ঘার এককালের ধনাঢ্য ব্যাবসায়ী অন্নদা মণ্ডল, ব্রিটিশ আমলেও তাঁর সুনাম ছিল দেশজোড়া।
২.মোস্তফা জামাল হায়দার, সাবেক মন্ত্রী । ১০-১২-১৯৮৮. -. ০৩-১২-১৯৯০।
৪. ডাক্তার ক্ষিতিশ চন্দ্র মন্ডল, ত্রাণ ও পূনর্বাসন প্রতিমন্ত্রী ১৯৭৩-৭৫
৫. নীরোদ বিহরী নাগ, ১৯৬৪ সনে তৎকালীন প্রাদেশিক পরিষদের সদস্য
৬. দিলিপ কুমার বিশ্বাস, চলচিত্র পরিচালক।
৭.সাকিব জামাল, কবি ও গীতিকার।
৮. ফজলে রাব্বী, জাতীয় দলের ক্রিকেটার।
৯.জান্নাতুল ফেরদৌস ঐশী, মিস বাংলাদেশ ২০১৮।
১০. অ্যাডভোকেট রেজাউল করিম, মাননীয় মন্ত্রী,গৃহায়ন ও গণপূর্ত মন্ত্রণালয় ২০১৯- বর্তমান ।
ভান্ডারিয়া উপজেলা
ভান্ডারিয়া উপজেলা বাংলাদেশের পিরোজপুর জেলার একটি প্রশাসনিক এলাকা।
পোনা নদীর তীরে অবস্থিতে একটু ছোট উন্নত শহর!
সম্প্রতি এই উপজেলাকে পৌরসভায় রূপান্তরিত করা হয়েছে।
উত্তরে কাউখালী উপজেলা, দক্ষিণে মঠবাড়িয়া উপজেলা, পূর্বে ঝালকাঠি জেলার রাজাপুর ও কাঁঠালিয়া উপজেলা এবং পশ্চিমে কচা নদী।
ভান্ডারিয়া উপজেলায় ৭টি ইউনিয়ন আছে। এগুলো হলঃ
মঠবাড়িয়া উপজেলা
মঠবাড়িয়া, বাংলাদেশের পিরোজপুর জেলার অন্তর্গত একটি উপজেলা ও থানা। বাংলাদেশের বড় উপজেলাগুলোর মধ্যে অন্যতম।
মঠবাড়ীয়ার ভৌগোলিক অবস্থানঃ
বিষুব রেখার উত্তরেঃ
২২ ডিগ্রী - ০৯ মিঃ উত্তর অক্ষাংশ হতে
২২ ডিগ্রী - ২৪ মিঃ উত্তর অক্ষাংশ পর্যন্ত।
এবং গ্রীনিচের পূর্বেঃ
৮৯ ডিগ্রী - ৫২ মিঃ পূর্ব দ্রাঘিমাংশ হতে
৯০ ডিগ্রী - ০৩ মিঃ পূর্ব দ্রাঘিমাংশ পর্যন্ত।
এ উপজেলার সীমারেখাঃ উত্তরে - পিরোজপুর সদর উপজেলা, ভাণ্ডারিয়া উপজেলা এবং কচ্চা নদ, পূর্বে - কাঁঠালিয়া উপজেলা এবং বামনা উপজেলা, দক্ষিনে - পাথরঘাটা উপজেলা, এবং পশ্চিমে - মোরেলগঞ্জ উপজেলা, শরণখোলা উপজেলা ও বলেশ্বর নদ।
প্রশাসন মঠবাড়িয়া থানা প্রতিষ্ঠিত হয় ১৯০৪ সালে। 
সংসদীয় আসন- পিরোজপুর-৩
মঠবাড়িয়া উপজেলার ইউনিয়নসমূহ:
পুরুষ ১,২৮,৮৪৪(প্রায়)
 মহিলা ১,৩৩,৯৯৬ জন (প্রায়)
লোক সংখ্যার ঘনত্ব ৭৪৬ (প্রতি বর্গ কিলোমিটারে)
মোট ভোটার সংখ্যা ১,৪৭,৮৬০ জন
১৫ আগস্টের পর আ.লীগের দুঃসময়কালে মহিউদ্দিন আহমেদ কেন্দ্রীয় আ.লীগের ভারপ্রাপ্ত সভাপতির দায়িত্ব পালন করেন। পরে তিনি বাকশাল চেয়ারম্যান হন।
কাউখালী উপজেলা, পিরোজপুর
কাউখালী বাংলাদেশের পিরোজপুর জেলার অন্তর্গত একটি উপজেলা।
উত্তর ও পশ্চিমে নেছারাবাদ উপজেলা, পূর্বে রাজাপুর উপজেলা ও ঝালকাঠি সদর উপজেলা , দক্ষিণে ভাণ্ডারিয়া উপজেলা এবং দক্ষিণ পশ্চিমে পিরোজপুর সদর উপজেলা অবস্থিত।
এই উপজেলার ইউনিয়ন পরিষদ সমূহ -
১৭৯০ সালে গভর্নর লর্ড কর্নওয়ালিশ ভারত শাসন সংস্কার আইনের মাধ্যমে প্রশাসনিক পরিবর্তন সাধন করে বৃহত্তর বাকেরগঞ্জ (বরিশাল) জেলার জন্য ১০টি থানা স্থাপনের অনুমোদন প্রদান করলে এর ৩টি থানা পিরোজপুর অঞ্চলের জন্য বরাদ্দ করা হয় এবং তখন কাউখালীতে থানা স্থাপিত হয়। পরে এখানে আবগারী অফিস, মুন্সেফ আদালত, রেজিস্ট্রারি অফিসসহ লবণ চৌকি স্থাপিত হয়।
১৮৫৯ সালে পিরোজপুর মহকুমা স্থাপিত হলেও কাউখালী ১৮৬৬ সাল পর্যন্ত পিরোজপুরের নামে কাউখালীতেই অফিস-আদালতের কার্যক্রম পরিচালিত হতে থাকে। আদিতে থানাগুলো নদীতীরে ভাসমান জলথানা হিসেবে কার্য সম্পাদন করত বলে কাউখালী থানাও এধরণের স্থাপনা ছিলো যা ১৯০৯ সালের ৩১ মার্চ বর্তমান স্থানে স্থানান্তরিত হয়।
তদানীন্তন সেলিমাবাদ পরগনা ছিল লবণ ব্যবসায়ের প্রাণকেন্দ্র্। বৃহৎ লবণ শিল্প ছিল সেলিমাবাদে। সেলিমাবাদের লবণ মহলের ব্যাপক উৎপাদনশীল এলাকা ছিল কাউখালীতে।
আমরাজুরীর দত্ত পরিবারের প্রতিষ্ঠাতা নেমক মহলের দারোগা ছিল। ১৭৮৩ সালের ২৫ জুন তারিখে লন্ডনের কমন্স সভার লবণ রিপোর্টে দেখা যায়, রাশিয়ার অন্তর্গত আর্মেনিয়ার অধিবাসী জনৈক খাজা কাওয়ার্ক নামের এক ব্যবসায়ী ১৭৭৩ সালেসেলিমাবাদের লবণ শিল্পের মালিক ছিলেন। ১৭৭৪ সালে ঢাকার চিফ বারওয়েল লবণ ব্যবসা নিজ হসস্ত গ্রহণ করেন। তিনি পরে খাজা কাওয়ার্ককে মূল্যবান উপহার বিনিময়ে লবণ ব্যবসার জন্য গোপনে অনুমতি প্রদান করেন। যার জন্য বারওয়েল দারুনভাবে সমালোচিত এবং নিন্দিত হন। স্থানীয় লোকজন খাজা কাওয়ার্ককে কাও সাহেব বলে ডাকত। ফলতঃ কাও সাহেব নামের প্রচার এবং প্রসার থেকে কাওখালী, যা কালক্রমে পরিবর্তিত হয়ে কাউখালী হয়েছে।
জনসংখ্যা:-৭০,৫১৫ জন, পুরুষ ৩৪,৯০৫ জন মহিলা ৩৪,৬১০ জন ।
নলছিটি উপজেলা
নলছিটি বাংলাদেশের ঝালকাঠি জেলার অন্তর্গত দক্ষিণবংঙ্গের প্রাচীনতম উপজেলাগুলোর মধ্যে অন্যতম ঐতিহ্যবাহী একটি উপজেলা। উপজেলাটির নামকরণের পিছনে রয়েছে সূদীর্ঘ ইতিহাস। নলখাগড়া নামক এক প্রকার গাছ হতে বর্তমান নলছিটির নামকরণ হয়েছে। ১৭৮৭ সালে রাজা রাজভল্লব এর দৌহিত্র মিঃ পিতাম্বর সেন শাহাজাদপুর পরগণার সুগন্ধা নদীর তীরে এসে নলখাগড়ার জঙ্গল পরিষ্কার করে একটি বন্দর তৈরী করেন। কালের স্রোত ধারায় সেই নলখাগড়ার নাম হতে বর্তমান নলছিটি নাম ধারণ করেছে। সে সময় নলছিটি একটি গুরুত্বপূর্ণ ব্যবসায়ী কেন্দ্র হিসাবে গড়ে উঠে। বিভিন্ন দেশ তথা চীন, বার্মা ও ইউরোপের বিভিন্ন দেশ হতে ব্যবসায়ীরা নৌকা যোগে এখানে আসত ব্যবসার কারণে। ১৮৬৫ সালে রাজধানী ঢাকার পরেই এখানে পৌরসভা প্রতিষ্ঠিত হয়। ১৯৮৩ সালে বর্তমান উপজেলায় রূপান্তর লাভ করে।
নলছিটি উপজেলা ২১.৫৩ হতে ২৩.০৪ উত্তর অক্ষাংশ এবং ৮৯.৫০ হতে ৯১.৫০ পূর্ব দ্রাঘিমার মধ্যে অবস্থিত। এর পশ্চিমে ঝালকাঠি সদর উপজেলা ও রাজাপুর উপজেলা, উত্তরে সুগন্ধা নদী, ঝালকাঠি সদর উপজেলা ও বরিশাল সদর উপজেলা; পূর্বে বাকেরগঞ্জ উপজেলা ও পায়রা নদী এবং দক্ষিণে বাকেরগঞ্জ উপজেলা অবস্থিত। ঝালকাঠি জেলা সদর হতে এটি ১২ কিলোমিটার পূর্বে অবস্থিত।
১৯২৪ সালে স্থাপিত থানাটি ১৯৮৩ সালে উপজেলাতে রুপান্তর হয়।
বিশখালী, সুগন্ধা
নিজস্ব সাংস্কৃতি
বাংলা
বাঙলীদের প্রাণের উৎসব পহেলা বৈশাখ সহ নানা রকম উৎসব এখানে করা হয়।
মালিপুরে রয়েছে শত বছরের পুরান "আল কাদেরিয়া দরবার শরিফ" যে খানে প্রতি বছর পালিত হয় সাত দিন যাবৎ বিশাল ওরশ মাহাফিল। হাজারোো মানুুষ আশে দুুর দুুুরন্ত থেকে।
এখানে ১ পৌরসভা, ৯টি ওয়ার্ড, ১০টি ইউনিয়ন, ১৪৯টি মৌজা এবং ১৫০টি গ্রাম রয়েছে; এর মধ্যে নলছিটি শহর ৯টি ওয়ার্ড ও ১৯টি মহল্লা নিয়ে গঠিত। এই উপজেলার ইউনিয়নগুলো হচ্ছেঃ সুবিদপুর ইউনিয়ন, সিদ্ধকাঠী ইউনিয়ন , রানাপাশা ইউনিয়ন, নাচনমহল ইউনিয়ন, মোল্লারহাট ইউনিয়ন, মগড় ইউনিয়ন, কুসঙ্গল ইউনিয়ন, কুলকাঠি ইউনিয়ন, দপদপিয়া ইউনিয়ন এবং ভৈরবপশা ইউনিয়ন।উপজেলাটিতে প্রায় ২০৩৫৬৩ জন বসবাস করেন। মোট জনসংখ্যায় পুরুষের সংখ্যা -৫০.০১% আর মহিলা ৪৯.৯৯%।
ধর্মের ভিত্তিতে মুসলিম ৯৩.৬৮%, হিন্দু ৬.২৭% এবং অন্যান্য ০.০৫%।
উপজেলাটিতে গড়ে শিক্ষার হার ৪৭.১%, তারমধ্যে পুরুষদের শিক্ষার হার ৫১% এবং মহিলাদের ক্ষেত্রে ৪৩.৩%। 
শিক্ষা প্রতিষ্ঠানঃ এই উপজেলাতে ৩টি কলেজ, ৪১টি হাই স্কুল, ১১৫টি মাদ্রাসা, সরকারি প্রাথমিক বিদ্যালয় ১০১টি, বেসরকারি প্রাথমিক বিদ্যালয় ৫০টি ও ১টি কিন্ডারগার্ডেন রয়েছে।
ধান;সড়কপথ
নৌপথসিদ্ধকাঠী জমিদার বাড়ী
রাজাপুর উপজেলা
রাজাপুর বাংলাদেশের ঝালকাঠি জেলার অন্তর্গত একটি উপজেলা।
আয়তনঃ ১৬৪ বর্গকিলোমিটার
এই উপজেলার উত্তরে ঝালকাঠি সদর উপজেলা ও কাউখালী উপজেলা, দক্ষিণে ভান্ডারিয়া উপজেলা, কাঁঠালিয়া উপজেলা ও বেতাগী উপজেলা, পূর্বে নলছিটি উপজেলা ও বাকেরগঞ্জ উপজেলা এবং গজালিয়া নদী, পশ্চিমে ভান্ডারিয়া উপজেলা ও কাউখালী উপজেলা।
ধানসিড়ি,বিষখালি, জাঙ্গালিয়া।
এই উপজেলায় ৬টি ইউনিয়ন রয়েছে; এগুলো হলোঃ গালুয়া ইউনিয়ন, বড়ইয়া ইউনিয়ন, মঠবাড়ী ইউনিয়ন, রাজাপুর ইউনিয়ন, সাতুরিয়া ইউনিয়ন এবং শুক্তাগড় ইউনিয়ন।
কাঁঠালিয়া উপজেলা
কাঁঠালিয়া বাংলাদেশের ঝালকাঠি জেলার অন্তর্গত একটি উপজেলা।
কাঠালিয়ার উত্তরে পিরোজপুর জেলার ভাণ্ডারিয়া উপজেলা, দক্ষিণে বরগুনা জেলার বামনা উপজেলা ও পিরোজপুরের মঠবাড়িয়া উপজেলা, পূর্বে বিষখালী নদী এবং পশ্চিমে পিরোজপুর জেলার ভাণ্ডারিয়া উপজেলা ও মঠবাড়িয়া উপজেলা।
নদ-নদী
কাঠালিয়া উপজেলার নদীগুলির মধ্যে উল্লেখযোগ্য হল - বিষখালী নদী এবং সুগন্ধা নদী।
কাঠালিয়া থানার মানুষ তাদের আঞ্চলিক ভাষায় কথা বলতে বেশি পছন্দ করে। তাদের মুখের ভাষা হল - এ মনো মুই কাম করছি বিশ টাহার, মোরে দিছ পনেরো টাকা কেন? 
মোরে পুরা টাহা দিবা না মোর লগে টেপাটেপি বাজাবা মনো।
এই উপজেলায় ৬টি ইউনিয়ন রয়েছে; এগুলো হচ্ছেঃ চেঁচরীরামপুর ইউনিয়ন, পাটিখালঘাটা ইউনিয়ন, আমুয়া ইউনিয়ন, কাঁঠালিয়া ইউনিয়ন, শৌলজালিয়া ইউনিয়ন এবং আওরাবুনিয়া ইউনিয়নজনসংখ্যা ১,২৪,২৭১ জন; পুরূষ ৬০,৫১৫ জন ও মহিলা ৬৩,৭৫৬ জন।
মুসলিম ৮৩.৬০% ও হিন্দু ১৬.৩৫%।
শিক্ষার হার ৬৫.৩%।
এখানে কৃষি ফসলগুলির মধ্যে ধান উল্লেখযোগ্য। এবং পশুর মধ্যে মহিষ এবং গরু উল্লেখযোগ্য।
এছাড়াও ফলের মধ্যে পেয়ারা,আমড়া,কলা উল্লেখযোগ্য।
ঝালকাঠি সদর উপজেলা
ঝালকাঠি সদর বাংলাদেশের ঝালকাঠি জেলার অন্তর্গত একটি উপজেলা।
ঝালকাঠী সদর উপজেলার উত্তরে উজিরপুর উপজেলা, দক্ষিনে - নলছিটি উপজেলা, পশ্চিমে - রাজাপুর উপজেলা, কাঁঠালিয়া উপজেলাও পিরোজপুর সদর উপজেলা এবং পূর্বে বরিশাল সদর উপজেলা অবস্থিত।
এই উপজেলায় ১০টি ইউনিয়ন রয়েছে; এগুলো হলোঃ গাভারামচন্দ্রপুর ইউনিয়ন, বিনয়কাঠী ইউনিয়ন, নবগ্রাম ইউনিয়ন, ঝালকাঠী, কেওড়া ইউনিয়ন, কীর্তিপাশা ইউনিয়ন, বাসন্ডা ইউনিয়ন, পোনাবালিয়া ইউনিয়ন, গাবখান ধানসিঁড়ি ইউনিয়ন, শেখেরহাট ইউনিয়ন এবং নথুল্লাবাদ ইউনিয়ন।জনসংখ্যার উপাত্ত ১,৯৪,০২০
চাঁদপুর সদর উপজেলা
চাঁদপুর সদর বাংলাদেশের চাঁদপুর জেলার অন্তর্গত একটি উপজেলা।
এ উপজেলার উত্তরে মতলব উপজেলা, দক্ষিনে ফরিদগঞ্জ উপজেলা ও হাইমচর উপজেলা, পূর্বে হাজীগঞ্জ উপজেলা, পশ্চিমে শরিয়তপুর জেলা।
চাঁদপুর সদর উপজেলায় রয়েছে ১৪টি ইউনিয়ন, ১৮৭টি মহল্লা এবং ১১৪টি গ্রাম। ইউনিয়নসমূহ: বিষ্ণুপুর, আশিকাটি, কল্যানপুর, শাহমাহমুদপুর, রামপুর, মৈশাদী, তরপুরচন্ডী, বাগাদী, বালিয়া, শাখুয়া, ইব্রাহীমপুর, চান্দ্রা, হানারচর, রাজরাজেশ্বর।
মোট লোক সংখ্যা ৩,৯৬,৮৭২
মুসলমান ৯২.৯১%
হিন্দু ৬.৮৭%
খ্রীষ্টান ০.০৭%
বৌদ্ধ ০.০৩%
অন্যান্য ০.১২%
১. রাজরাজেশ্বর 
২. হানারচর 
৩. চান্দ্রা 
৪. ইব্রাহীমপুর 
৫. সাখুয়া
৬. বালিয়া 
৭. বাগাদী 
৮. তরপুরচন্ডী 
৯. মৈশাদী 
১০. রামপুর 
১১. শাহমাহমুদপুর 
১২. কল্যানপুর 
১৩. আশিকাটি 
১৪. বিষ্ণুপুর
উপজেলা স্বাস্থ্য কমপ্লেক্স-১টি
পরিবার কল্যাণ কেন্দ্র- ১৪টি
মাতৃ সদন- ০২টি
বক্ষব্যাধি হাসপাতাল- ০১টি
কমিউনিটি ক্লিনিক- ৩৪ টি
দাতব্য চিকিৎসালায়- ০১টি
চক্ষু হাসপাতাল ১টি
রেড ক্রিসেন্ট ১টি প্রাইমারি স্কুল ১৩৪টি হাই স্কুল ৪২ কলেজ ৩০টি
হাজীগঞ্জ উপজেলা
হাজীগঞ্জ বাংলাদেশের চাঁদপুর জেলার অন্তর্গত একটি উপজেলা।
হাজীগঞ্জ উপজেলা উত্তরে চাঁদপুর জেলার, কচুয়া উপজেলা অবস্থিত। এছাড়া দক্ষিণে নোয়াখালী ও লক্ষীপুর জেলার চাটখিল ও রামগঞ্জ উপজেলা, দক্ষিণে শাহরাস্তী উপজেলা, পশ্চিমে চাঁদপুর মডেল থানা অবস্থিত।
হাজীগঞ্জ উপজেলার বর্তমান আয়তন ১৮৯.৯ বর্গ কিলোমিটার। এখানে ১২ টি ইউনিয়ন পরিষদ, ১৪৭ টি মৌজা এবং ১৪৭ টি গ্রাম আছে। হাজীগঞ্জ পৌরসভা প্রথম শ্রেণিভুক্ত পৌরসভা। এটি ১২টি ওয়ার্ড নিয়ে গঠিত। এটি নির্বাচনী এলাকা ২৬৪, চাঁদপুর-৫(জাতীয় সংসদের নির্বাচনী এলাকা) এর অন্তর্ভুক্ত।
হাজীগঞ্জ থানা ১৮১৮ সালে স্থাপিত হয়।
জনসংখ্যা ২,৯১,৮২৩ জন। এখানে মুসলমান ধর্মের অনুসারি ৯২.০৪%, হিন্দু অথবা সনাতন ধর্মের অনুসারি ৭.৮% এবং অন্যান্য ধর্মের অনুসারি ০.১৬%।
স্বাক্ষরতার হার .৫২%, যার মধ্যে পুরুষ ৬.৩১% এবং মহিলা ৬.২৩% (২০১১ সালের আদমশুমারি অনুযায়ী)। হাজীগঞ্জ পৌরসভায় স্বাক্ষরতার হার ৯২.৭%।
হাজিগঞ্জ বর্তমানে চাঁদপুরের অন্যতম অর্থনীতিক এলাকা বলে বিবেচিত হচ্ছে।তারপেছনে সব চেয়ে বেশী অবদান রেখেছে ডাকাতিয়া নদী। হাজিগঞ্জ বড়মসজিদকে কেন্দ্র করে গড়েউঠেছে সুবিশাল বাজার। এছাড়াও এখানে হামিদিয়া জুটমিল সহ অনেক কল কারখানা রয়েছে।বাংলাদেশ সংসদের চাঁদপুর-৫ আসন হাজীগঞ্জ এবং শাহরাস্তি উপজেলা নিয়ে গঠিত। বর্তমানে এই আসনের সংসদ সদস্য মে. জে. রফিকুল ইসলাম (অব.) বীর উত্তম (০১ নং সেক্টর কমান্ডার), যিনি ১৯৭১ সালে বাংলাদেশের স্বাধীনতা যুদ্ধে অবদানের জন্য এই সম্মাননা পান।
ফরিদগঞ্জ উপজেলা
ফরিদগঞ্জ বাংলাদেশের চট্টগ্রাম বিভাগ এবং চাঁদপুর জেলা এর একটি উপজেলা। ফরিদগঞ্জ এর উত্তরে চাঁদপুর সদর ও হাজীগঞ্জ উপজেলা, দক্ষিণে রায়পুর উপজেলা, পূর্বে রামগঞ্জ উপজেলা, পশ্চিমে হাইমচর ও চাঁদপুর সদর উপজেলা অবস্থিত। ৭ অক্টোবর ১৯১৮ সালে ফরিদগঞ্জ থানা হিসেবে গঠিত হয়। বর্তমানে এটি একটি উপজেলা।
ফরিদগঞ্জ উপজেলাটি চট্টগ্রাম বিভাগের চাঁদপুর জেলায় অবস্থিত। সমতল ভূমি এই উপজেলার মধ্য দিয়ে ডাকাতিয়া নদী প্রবাহিত হয়েছে। এ উপজেলার আয়তন ২৩১.৫৪ বর্গ কি.মি.। ফরিদগঞ্জ উপজেলার উত্তরে চাঁদপুর সদর উপজেলা, দক্ষিণে রামগঞ্জ উপজেলা, পূর্বে হাজীগঞ্জ উপজেলা এবং পশ্চিমে হাইমচর উপজেলার অবস্থান।
বর্তমান ফরিদগঞ্জ উপজেলা ১৯১৭ সালের ৮ সেপ্টেম্বর থানা হিসেবে রূপান্তরিত হয়েছিল। এ উপজেলার নাম কেন ফরিদগঞ্জ হওয়ার পেছনে বিভিন্ন ধারণা প্রচলিত আছে। যার মধ্যে রয়েছে-
এখানে মোট ১৬টি ইউনিয়ন রয়েছে; এগুরো হলোঃ ১ নং বালিথুবা (পশ্চিম) ইউনিয়ন,২ নং বালিথুবা (পূর্ব) ইউনিয়ন, সুবিদপুর(পূর্ব) ইউনিয়ন, সুবিদপুর (পশ্চিম) ইউনিয়ন, গুপ্টি (পূর্ব) ইউনিয়ন, গুপ্টি (পশ্চিম) ইউনিয়ন, পাইকপাড়া (উত্তর) ইউনিয়ন, পাইকপাড়া (দক্ষিণ) ইউনিয়ন, গোবিন্দপুর (উত্তর) ইউনিয়ন, গোবিন্দপুর (উত্তর) ইউনিয়ন, ১১ নং চরদুঃখিয়া (পূর্ব) ইউনিয়ন, ১২ নং চরদুঃখিয়া(পশ্চিম) ইউনিয়ন ফরিদগঞ্জ (দক্ষিণ) ইউনিয়ন, রূপসা (উত্তর) ইউনিয়ন ও রূপসা (দক্ষিণ) ইউনিয়ন।
২০০১ সালের আদমশুমারী অনুযায়ী এ উপজেলার জনসংখ্যা ৩,৭৪,৭৬০ জন।
প্রতি বর্গ কিলোমিটারে জনসংখ্যার ঘনত্ব ১৫০৪ জন। এই উপজেলায় হিন্দু, মুসলমান বৌদ্ধ, খ্রিষ্টান চার সম্প্রদায়ের লোক বসবাস করে। তবে মুসলমানদের সংখ্যা পরিমাণে বেশি।
এখানে শতকরা ৯০ ভাগ লোক মুসলমান, ৮ ভাগ হিন্দু, আর বাকী ২ ভাগ বৌদ্ধ ও খ্রিষ্টান সম্প্রদায়। হিন্দু সম্প্রদায়ের মধ্যে বাউল বৈষ্ণব সম্প্রদায় এই এলাকায় অতি পরিচিত। তাদের আশ্রমের নাম অধিকারী ঠাকুরের সেবাশ্রম।
ফরিদগঞ্জ উপজেলায় শহর এলাকায় শিক্ষার হার ৬২.৪৬% আর গ্রাম এলাকায় শিক্ষার হার ৫৩.৬৪%।
১২নং চরদুঃখিয়া(পঃ) [দিঘিরপাড়] উপ-স্বাস্থ্য কেন্দ্র। ১৫নং রূপসা (উঃ) রূপসা,উপ-স্বাস্থ্য কেন্দ্র। ৮নং পাইকপাড়া (দঃ) কড়ৈতলীউপ-স্বাস্থ্য কেন্দ্র। ৫নং গুপ্টি (পূঃ) আষ্টা, উপ-স্বাস্থ্য কেন্দ্র।
সরখাল, ইউঃ ০২, ওয়ার্ড-১। শোশাইরচর, ইউঃ ০২, ওয়ার্ড-০২। দেইচর, ইউঃ ০২, ওয়ার্ড-০৩। কৃষ্ণপুর, ইউঃ০২, ওয়ার্ড-০৩। ষোলদানা, ইউঃ ০৬, ওয়ার্ড-০১। আদসা, ইউঃ ০৬, ওয়ার্ড-০১। কেরোয়া, ইউঃ ১৩, ওয়ার্ড-০১। নোয়াগাঁ, ইউঃ ১৩, ওয়ার্ড-০২। সাফুয়া, ইউঃ ১৩, ওয়ার্ড-০৩। পোঁয়া, ইউঃ১৪, ওয়ার্ড-০১। চরবড়ালী, ইউঃ ১৪, ওয়ার্ড-০২।
ফরিদগঞ্জ উপজেলার অর্থনীতি বৈদেশিক রেমিটেন্স এবং কৃষি নির্ভরশীল। জনগোষ্ঠীর আয়ের প্রধান উৎস কৃষি ৪২.৯০%, অকৃষি শ্রমিক ২.৬৪%, শিল্প ০.৮৬%, ব্যবসা ১৫.২৪%, পরিবহণ ও যোগাযোগ ২.৬৩%, চাকরি ১৩.৮০%, নির্মাণ ৩.৫০%, ধর্মীয় সেবা ০.৪৩%, রেন্ট অ্যান্ড রেমিটেন্স ৫.৩৯% অন্যান্য ১২.৬১%।
হাইমচর উপজেলা
হাইমচর বাংলাদেশের চাঁদপুর জেলার অন্তর্গত একটি উপজেলা।
উত্তরে চাঁদপুর সদর উপজেলা,পূর্বে- ফরিদগঞ্জ উপজেলা, দক্ষিণে- লক্ষীপুর জেলার রায়পুর উপজেলা,পশ্চিমে - শরিয়তপুর জেলার হিজলা উপজেলা।
জানা যায় হাইমচর ইউনিয়নের সাথে শরিয়তপুর জেলার গোসাইরহাট এবং বরিশালের মুলাদী থানার সীমান্ত নির্ধারণের জন্য জটিলতা সৃষ্টি হয়। এমতাবস্থায় হেম বাবু নামক একজন দক্ষ কালেক্টরেক্ট নিয়োগ করা হয় সঠিক ভাবে সীমানা নির্ধারণের জন্য তিনি দক্ষতার সাথে তিনটি জেলার সীমানা নির্ধারণ করেন।অন্য একটি মত পাওয়া যায় যে, বিক্রমপুরের একজন জমিদারের অত্র এলাকায় একটি ছোট জমিদারী স্টেট ছিল। তার নামানুসারে হেম বাবুর চর হিসাবে অত্র এলাকার নাম হাইমচর হয়েছে।
হাইমচর উপজেলায় মোট জনসংখ্যার ৫১.২৯% পুরুষ এবং ৪৮.৭১% মহিলা। স্বাক্ষরতার হার ২৫.৪% ।
হাইমচর উপজেলা এক সময় জেলা বৃহৎ ব্যবসা-বাণিজ্যের কেন্দ্র ছিল। যেহেতু ইহা নদীর তীরে অবস্থিত সেহেতু বিভিন্ন কৃষি পণ্যের জমজমাট বাজার বসত এখানে। প্রমত্ত মেঘনা ভাঙ্গনে হাইমচর সেই ঐতিহ্য হারিয়েছে।
হাইমচর উপজেলার উল্লেখযোগ্য নদী পদ্মা, মেঘনা। হাইমচর উপজেলা টি পদ্মা-মেঘনার মিলন স্থলে অবস্থিত। নদীর তীরে পানি উন্নয়ন বোর্ড কর্তৃক বাধ নির্মাণ করা হয়েছে। নদীর পানি দ্বারা কৃষিকাজ করা হয়। অধিকন্তু এই নদীতে অনেক মাছ পাওয়া যায়। নদীতে মাছ ধরে এ উপজেলার অধিকাংশ মানুষ জীবিকা নির্বাহ করে থাকে। পদ্মা-মেঘনা নদী এ জনপদের মানুষের দুঃখের মূল কারণ। ক্রমশই নদী গর্ভে বিলিন হয়ে যাচ্ছে এখানকার ঘর-বাড়ি। ঘর-বাড়ি হারিয়ে এখানকার মানুষ অসহায় হয়ে পড়ছে।
১নং গাজীপুর ইউনিয়ন২নং আলগী (উ:) ইউনিয়ন
৩নং আলগী দূর্গাপুর দক্ষিণ ইউনিয়নে মোট মসজিদের সংখ্যা - ২২ টি। যথাক্রমে-১নং গাজীপুর ইউনিয়নঃ
২নং উত্তর আলগী ইউনিয়নঃ
৩নং দক্ষিণ আলগী ইউনিয়নঃ
১নং গাজীপুর ইউনিয়নঃ২নং উত্তর আলগী ইউনিয়নঃ৩নং দক্ষিণ আলগী ইউনিয়নঃ৪নং নীলকমল ইউনিয়নঃ৫নং হাইমচর ইউনিয়নঃ৬নং চরভৈরবী ইউনিয়নঃ২নং উত্তর আলগী ইউনিয়নঃ৩নং দক্ষিণ আলগী ইউনিয়নঃ ২নং উত্তর আলগী ইউনিয়নঃ
৩নং দক্ষিণ আলগী ইউনিয়নঃ৬নং চরভৈরবী ইউনিয়নঃ
শাহরাস্তি উপজেলা
শাহরাস্তি বাংলাদেশের চাঁদপুর জেলার অন্তর্গত একটি উপজেলা।
শাহরাস্তি উপজেলার উত্তরে চাঁদপুর জেলার কচুয়া ও কুমিল্লা জেলার বরুড়া উপজেলা অবস্থিত। এছাড়া দক্ষিণে নোয়াখালী ও লক্ষ্মীপুর জেলার চাটখিল ও রামগঞ্জ উপজেলা, দক্ষিণ পূর্বকোন বেগমগঞ্জ উপজেলা, পূর্বে কুমিল্লা জেলার লাকসাম ও মনোহরগঞ্জ উপজেলা, পশ্চিমে হাজীগঞ্জ উপজেলা অবস্থিত।
উপজেলাটিতে ১টি পৌরসভা ও ১০টি ইউনিয়ন পরিষদ রয়েছে। একমাত্র পৌরসভাটি হচ্ছে শাহরাস্তি পৌরসভা। ইউনিয়ন পরিষদগুলো হচ্ছেঃ
১৯৮৩ সালে তৎকালীন আই,জি মোঃ হোসাইন আহাম্মদ ও পরিবার পরিকল্পনা মন্ত্রণালয়ের সচিব ডঃ ছাত্তারের প্রচেষ্টায় হাজীগঞ্জ থানা/উপজেলা পূর্ব অংশ নিয়ে শাহরাস্তি উপজেলার যাত্রা শুরু হয়। ৯ টি ইউনিয়ন নিয়ে সৃষ্টি এ উপজেলা বাংলাদেশে আগত ৩৬০ জন আওলিয়ার মধ্যে হযরত শাহরাস্তি (রহ.) এর মাজার অবস্থিত। এতে উক্ত উপজেলার সাধারণ মানুষ এ উপজেলার নাম হযরত শাহরাস্তির (রহ.) নামানুসারে করার সমর্থন দেন। সেই থেকে এটি শাহরাস্তি উপজেলার নামকরণ করা হয়।
২০০১ সালের আদমশুমারী অনুযায়ী এ উপজেলার মোট জনসংখ্যা ২,০৩,৯৫২ জন। যার মধ্যে 
পুরুষ - ৯৮,৮৩০ জন এবং মহিলা- ১,০৫,১১২ জন।এ উপজেলার আয়তন ১৫৪.৩১ বর্গ কি. মি। নির্বাচনী এলাকা হলো ২৬৪, চাঁদপুর -৫। মোট ইউনিয়নের সংখ্যা ১০টি, হাট বাজার ২৯টি, ব্যাংক১৩টি
নাহারা
গিরিশচন্দ্র ঘোষ
গিরিশচন্দ্র ঘোষ (২৮ ফেব্রুয়ারি, ১৮৪৪ - ৮ ফেব্রুয়ারি, ১৯১২) ছিলেন একজন বিশিষ্ট বাঙালি সংগীতস্রষ্টা, কবি, নাট্যকার, ঔপন্যাসিক, নাট্যপরিচালক ও নট। বাংলা থিয়েটারের স্বর্ণযুগ মূলত তাঁরই অবদান।
১৮৭২ সালে তিনিই প্রথম বাংলা পেশাদার নাট্য কোম্পানি ন্যাশানাল থিয়েটার প্রতিষ্ঠা করেন। গিরিশচন্দ্র প্রায় চল্লিশটি নাটক রচনা করেছেন এবং ততোধিক সংখ্যক নাটক পরিচালনা করেছেন। জীবনের পরবর্তী ভাগে তিনি রামকৃষ্ণ পরমহংসের এক বিশিষ্ট শিষ্য হয়েছিলেন।
১৮৪৪ সালে কলকাতার বাগবাজারে গিরিশচন্দ্রের জন্ম। তিনি ছিলেন তাঁর পিতামাতার অষ্টম সন্তান। প্রথমে হেয়ার স্কুল ও পরে ওরিয়েন্টাল সেমিনারি বিদ্যালয়ে তিনি পড়াশোনা করেন। পবর্তীকালে ইংরেজী ও হিন্দু পুরাণে জ্ঞান আর্জন করেন।
১৮৬৭ সালে "শর্মিষ্ঠা" নাটকের গীতিকার হিসাবে নাট্যজগৎতে প্রথম যুক্ত। দু'বছর পরে "সধবার একাদশি"তে অভিনয় করে বেশ সুনাম অর্জন করে ছিলেন। কলকাতায় ন্যাশানাল থিয়েটার নামে তাঁর একটি নাট্য কোম্পানি ছিল। ১৮৮৪ সালের ২০ সেপ্টেম্বর "নটী বিনোদিনীকে" নিয়ে তিনি স্টার থিয়েটার, কলকাতা "চৈতন্যলীলা" নাটকটি মঞ্চস্থ করেন। রামকৃষ্ণ পরমহংস এই নাটক দেখতে এসেছিলেন। এরপর উভয়েই তাঁর শিষ্যত্ব গ্রহণ করেন।
গিরিশচন্দ্র ছিলেন কুখ্যাত মদ্যপ ও স্বেচ্ছাচারী। কিন্তু তা সত্ত্বেও তিনি শ্রীরামকৃষ্ণের অন্যতম অন্তরঙ্গ শিষ্যে পরিণত হন। "শ্রীশ্রীরামকৃষ্ণকথামৃত" গ্রন্থে উল্লিখিত হয়েছে, কিভাবে শ্রীরামকৃষ্ণের সংস্পর্শে আসার পর গিরিশচন্দ্রের নৈতিক পরিবর্তন ঘটে এবং তিনি তাঁর ঘনিষ্ঠতম শিষ্যদের একজন হয়ে ওঠেন।
কাজী নজরুল ইসলাম গিরিশচন্দ্রের "ভক্ত ধ্রুব" উপন্যাসটি চলচ্চিত্রায়িত করেন। ১৯৫৬ সালে মধু বসুর পরিচালনায় গিরিশচন্দ্রের অবলম্বনে নির্মিত "মহাকবি গিরিশচন্দ্র" চলচ্চিত্রটি মুক্তি পায়।
তিনি অনেক নাটক রচনা করেন। তাঁর উল্লেখযোগ্য নাটকগুলো-
১৮৭৭ সালে মেঘনাদবধ কাব্যে রামচন্দ্র ও মেঘনাদ উভয় ক্ষেত্রে অভিনয় জন্য "সাধারণী" পত্রিকার সম্পাদক অক্ষয়চন্দ্র সরকার তাঁকে 'বঙ্গের গ্যারিক' আখ্যায় ভূষিত করেন।
১৯১২ সালের ৮ ফেব্রুয়ারি এই মহান অভিনেতা ও নাট্যকার কলকাতায় পরলোক গমন করেন।
তারা মসজিদ
তারা মসজিদ পুরানো ঢাকার আরমানিটোলায় আবুল খয়রাত সড়কে অবস্থিত। সাদা মার্বেলের গম্বুজের ওপর নীলরঙা তারায় খচিত এ মসজিদ নির্মিত হয় আঠারো শতকের প্রথম দিকে। মসজিদের গায়ে এর নির্মাণ-তারিখ খোদাই করা ছিল না। জানা যায়, আঠারো শতকে ঢাকার 'মহল্লা আলে আবু সাঈয়ীদ'-এ (পরে যার নাম আরমানিটোলা হয়) আসেন জমিদার মির্জা গোলাম পীর (মির্জা আহমদ জান)। ঢাকার ধণাঢ্য ব্যক্তি মীর আবু সাঈয়ীদের নাতি ছিলেন তিনি। মির্জা গোলাম পীর এ মসজিদ নির্মাণ করেন। ‌মির্জা সাহেবের মসজিদ হিসেবে এটি তখন বেশ পরিচিতি পায়। ১৮৬০ সালে মারা যান মির্জা গোলাম পীর। পরে, ১৯২৬ সালে, ঢাকার তৎকালীন স্থানীয় ব্যবসায়ী, আলী জান বেপারী মসজিদটির সংস্কার করেন। সে সময় জাপানের রঙিন চিনি-টিকরি পদার্থ ব্যবহৃত হয় মসজিদটির মোজাইক কারুকাজে।
মোঘল স্থাপত্য শৈলীর প্রভাব রয়েছে এ মসজিদে। ঢাকার কসাইটুলীর মসজিদেও এ ধরনের বৈশিষ্ট্য লক্ষ্য করা যায়। উল্লেখ্য, দিল্লি, আগ্রা ও লাহোরের সতের শতকে নির্মিত স্থাপত্যকর্মের ছাপ পড়ে মোঘল স্থাপত্য শৈলীতে।
মির্জা গোলামের সময় মসজিদটি ছিল তিন গম্বুজঅলা, দৈর্ঘ্যে ৩৩ ফুট (১০.০৬ মিটার) আর প্রস্থে ১২ ফুট (৪.০৪ মিটার)। আলী জানের সংস্কারের সময়, ১৯২৬ সালে, মসজিদের পূর্ব দিকে একটি বারান্দা বাড়ানো হয়। ১৯৮৭ সালে তিন গম্বুজ থেকে পাঁচ গম্বুজ করা হয়। পুরনো একটি মেহরাব ভেঙে দুটো গম্বুজ আর তিনটি নতুন মেহরাব বানানো হয়।
মসজিদের বতর্মান দৈর্ঘ্য ৭০ ফুট (২১.৩৪ মিটার), প্রস্থ ২৬ ফুট (৭.৯৮ মিটার)।
কাক
কাক কর্ভিডি গোত্রের অন্তর্গত একজাতীয় পাখি। উষ্ণমন্ডলীয় সব মহাদেশ (দক্ষিণ আমেরিকা ব্যতীত) এবং বেশ কিছু দ্বীপ অঞ্চলে কাকের বিস্তার রয়েছে। "কর্ভাস" গণের মধ্যে প্রায় ৪০টি বিভিন্ন প্রজাতির কাক দেখা যায়। কর্ভিডি গোত্রের প্রায় এক-তৃতীয়াংশই বিভিন্ন প্রজাতির কাকে পূর্ণ। অধিকাংশ কাকের দেহবর্ণ কালো রঙের। কাকের উদ্ভব ঘটেছে মধ্য এশিয়ায়। সেখান থেকে এটি উত্তর আমেরিকা, আফ্রিকা, ইউরোপ এবং অস্ট্রেলিয়া মহাদেশে ছড়িয়ে পড়ে। বাংলায় কাক বলতে সাধারণত পাতিকাককে বোঝায়।
কাককে পাখিজগতের সর্বাপেক্ষা বুদ্ধিমান পাখি বলে মনে করা হয়। শুধু তাই নয়, প্রাণীজগতের অন্যতম বুদ্ধিমান প্রাণী হিসেবে এদের গণ্য করা হয়। আধুনিক গবেষণায় দেখা গিয়েছে, কাক যে কেবল যন্ত্রপাতি ব্যবহার করতে পারে তাই নয়, যন্ত্রপাতি নির্মাণেও এরা পারদর্শী।
গরু
গরু গৃহপালিত "রোমন্থক" প্রাণীদের মধ্যে সবচেয়ে পরিচিত প্রাণী। এরা "বোভিডি" পরিবারের "বোভিনি" উপপরিবারের অন্তর্গত প্রাণী, যারা বস গণের বহুবিস্তৃত প্রজাতি। দুধ ও দুগ্ধজাত খাবার, মাংস (গোমাংস এবং বাছুরের মাংস) ও চামড়ার জন্য, এবং কৃষিকাজ ও গাড়ি টানার কাজে গরু ব্যবহৃত হয়। অন্যান্য পণ্যের মধ্যে চামড়া এবং সার বা জ্বালানীর জন্য গোবর অন্তর্ভুক্ত। ভারতের কিছু অঞ্চলে ধর্মীয় কারণে গরুকে গুরুত্ব ও মর্যাদা দেওয়া হয়ে থাকে। ১০,৫০০ বছর পূর্বে দক্ষিণ-পূর্ব তুরস্কে ৮০টি বিভিন্ন বংশের গৃহপালিত পূর্বপুরুষ হিসেবে, ২০১১ সালের অনুমান অনুযায়ী সারা বিশ্বে প্রায় ১৩০ কোটি গরু রয়েছে। ২০০৯ সালে, গরু প্রথম প্রাণীসম্পদ প্রাণী যাদের সম্পূর্ণরূপে চিহ্ণিত জিনোম রয়েছে। কেউ কেউ গরুকে ধনসম্পদের প্রাচীনতম গঠন বিবেচনা করেন। অতি প্রাচীন কালে মানুষ যখন সভ্যতার ছোয়া পায়নি তখন গরু ছিল অতি প্রয়োজনীয় প্রাণী। বর্তমান সময়েও গরু একটি অপরিহার্য প্রাণী হিসেবে বিবেচিত হয়ে থাকে।গরু ছাড়া সাধারণ মানুষের কথা কল্পনা করা যায়না।
গবাদী পশু সাধারণত ষাঁড় হিসেবে আভিজাতিক চিহ্নের প্রতিনিধিত্ব করে থাকে।
, আফ্রিকায় প্রায় ২৩১ মিলিয়ন গরু রয়েছে, যেগুলো ঐতিহ্যগত এবং অ-ঐতিহ্যগত পদ্ধতিতে বেড়ে উঠছে, তাদের সংস্কৃতি ও জীবনধারার একটি "অবিচ্ছেদ্য" অংশ হিসেবে।
ছাগল
ছাগল এক প্রকারের গৃহপালিত যুগ্ম-খুর-যুক্ত চতুষ্পদ তৃণভোজী স্তন্যপায়ী প্রাণী। এদের গায়ের স্বন নানা রঙের হয়ে থাকে।। কিছু ছাগল বছরে দু’বার বাচ্চা দেয়। একবারে ২/৩ টি বাচ্চা একবারে প্রসব করে। ছাগল পালন একটি লাভজনক পেশা। ছাগলের দুধ পুষ্টিকর খাবার। ছাগলের নানা জাত রয়েছে, যার মধ্যে ব্ল্যাক বেঙ্গল খুব সাধারণ। এরা সাধারনত ২/৩ ফুট লম্বা হয়ে থাকে।
আজ ছাগলের ৯টি প্রজাতি সাধারণভাবে গ্রহণ করা হয়:ছাগলের বিভিন্ন স্বীকৃত জাতের ওজন বিভিন্ন রকমের হয়ে থাকে।
ভেড়া
ভেড়া একটি যুগ্ম-খুর-যুক্ত চতুষ্পদী রোমন্থক স্তন্যপায়ী প্রাণী। এদের প্রাচীনকাল থেকেই মানুষ কৃষিকাজে ব্যবহার করে আসছে। বিভিন্ন প্রাচীন ও আধুনিক ধর্মে এদের অবস্থান গুরুত্বপূর্ণ।
মেট্রিক একক
মেট্রিক(ইংরেজিতে "Metric") একক পদ্ধতি ১৮ শতকের শেষ ভাগে প্রথম ফ্রান্সে চালু হয়। সিস্টেমটি প্রথম ১৬৭০ সালে ফ্রেঞ্চ জ্যোতির্বিজ্ঞানী এবং গণিতবিদ গ্যাব্রিয়েল মুতন (১৬১৮-৯৪) দ্বারা প্রস্তাবিত এবং ১৭৯০ সালে রিপাবলিকান ফ্রান্সে প্রমিত করা হয়েছিল। প্রায় ২০০ বছর পর মেট্রিক একক পদ্ধতির পরিবর্তে SI একক পদ্ধতি চালু হয়। এই পদ্ধিতিতে মুল এককের সাথে কিলো, হেক্টো, ডেকা, ডেসি, সেন্টি, মিলি প্রভৃতি উপসর্গ যোগ করে নতুন একক তৈরি করা যায়। দশমিক বিন্দুকে ডানে বা বামে সরিয়ে এককগুলি তৈরি করা যায়।
খুফু
খুফু () ছিলেন প্রাচীন মিশরের পুরাতন রাজত্ব সময়কালীন এক ফারাও। তিনি ২৫৮৯ থেকে ২৫৬৬ খ্রিস্টপূর্ব পর্যন্ত রাজত্ব করেন। চতুর্থ রাজবংশের তিনি ছিলেন দ্বিতীয় ফারাও। সাধারণভাবে তাঁকে গিজার পিরামিডের নির্মাতা হিসেবে মনে করা হয়ে থাকে। এই বিশাল পিরামিডটিকে প্রাচীন বিশ্বের সপ্তাশ্চর্যের একটি বলে ধরা হয়ে থাকে।
খাফরে
খাফরে () প্রাচীন মিশরের চতুর্থ রাজবংশের ফারাও। তার রাজধানী ছিল মেমফিস। অনেকের মতে তিনি খুফুর ভাই এবং উত্তরসূরী ছিলেন। কিন্তু এটি আরও বেশি সাধারণভাবে গ্রহণ করা হয় যে, ডিজেদেফরে ছিল খুফুর উত্তরসূরী এবং খাফরে ছিল ডিজেদেফরে।
কিলোগ্রাম
কিলোগ্রাম এস্‌আই একক পদ্ধতিতে ভরের একক, যা দ্বারা আউঝানো হয় আন্তর্জাতিকভাবে রক্ষিত ভরের সমান।
এক কিলোগ্রাম ১০০০ গ্রাম এর সমান। ফ্রান্সের প্যারিসে রক্ষিত প্ল্যাটিনাম-ইরিডিয়ামের সংকর ধাতুর একটি সিলিন্ডারকে কিলোগ্রামের প্রমাণ নমুনা হিসাবে ধরা হয়, এবং এর সাপেক্ষেই কিলোগ্রামকে সংজ্ঞায়িত করা হয়।
এর ক্ষুদ্রতম এককগুলো হলো: হেক্টোগ্রাম, ডেকাগ্রাম, গ্রাম, ডেসিগ্রাম, সেন্টিগ্রাম, মিলিগ্রাম।
১কিলো গ্রাম = ১০০০ গ্রাম=১০০ ডেকা গ্রাম=১০ হেক্টাগ্রাম
১গ্রাম = ১০০০ মিলিগ্রাম=১০০ সেন্টি গ্রাম=১০ ডেসিগ্রাম
১ কেজি = ২.২০৪৬২২৬২১৮৪৯ পাউন্ড = ৩৫.২৭৩৯৬১৯৪৯৫৮ আউন্স।
হায়েনা
হায়েনা এক ধরনের বন্য মাংশাষী প্রাণী। এশিয়া এবং আফ্রিকা মহাদেশে এদের দেখা যায়। স্তন্যপায়ী শ্রেণীর শ্বাপদ বর্গের (order Carnivora) হায়েনার পরিবার 'হায়েনিডে-র (Hyaenidae) সদস্যরা দেখতে ক্যানিডে অর্থাৎ কুকুর পরিবারের সদস্যদের (কুকুর, শেয়াল, নেকড়ে) মত হলেও আসলে হল বেজী, নেউল ইত্যাদি সমন্বিত নকুল পরিবারের (হার্পেস্টিডে) নিকটতর।
আর্ডভার্ক
আর্ডভার্ক নিম্ন সাহারা অঞ্চলে বসবাসকারী এক ধরনের পতঙ্গভুক স্তন্যপায়ী প্রাণী। এই প্রাণীটি Tubulidentata বর্গের অধীনে "Orycteropus" গণের অন্তর্ভুক্ত। এরা নিশাচর এবং গর্তে বসবাস করে।
আর্ডাভর্কের গড় দৈর্ঘ্য ১.৮ মিটার। এদের দেহ খাটো এবং পাতলা লোমে আবৃত। এদের দেহের গঠন তাদের অভ্যাসের সাথে সঙ্গতি রেখে পরিবর্তিত হয়েছে। এদের পিঁপড়ে খাওয়ার অভ্যাস রয়েছে বিধায় বয়স্ক প্রাণীর কর্তন দাঁত এবং ছেদন দাঁত থাকে না। শুধুমাত্র ২০ টি পেষণ দাঁত থাকে। পেষণ দাঁতগুলোর ১০ টি নিচের চোয়ালে এবং ১০ টি উপরের চোয়ালে সন্নিবেশিত থাকে। এদের দাঁতে কোন মূল বা এনামেল নেই এবং এগুলো দেখতে নলাকৃতির। আর সারাজীবন ধরে এদের দাঁত আকারে বৃদ্ধি পেতে থাকে। এজন্যই এই বর্গের নাম হয়েছে Tubulidentata। আর্ডভার্কের সামনের পায়ের নখগুলো চ্যাপ্টা, খাটো এবং শক্তিশালী। এই নখগুলোর সাহায্যে এরা অতি দ্রুত গর্ত খুঁড়ে উইয়ের ঢিবির মধ্যে ঢুকে যেতে পারে। আর এদের মাথা লম্বা ও সরু। মাথার শীর্ষে নলের মত একটি তুণ্ড তথা snout থাকে। জিহ্বাটিও নলের মত লম্বাকৃতির। এটি মুখ থেকে বেরিয়ে ৪৫ সেন্টিমিটার পর্যন্ত প্রসারিত হতে পারে।
"Orycteropus" নামক এই গণে মোট কয়টি প্রজাতি আছে তা নিশ্চিত করে বলা যাবেনা। মূলত আফ্রিকায় এদের দেখতে পাওয়া যায়। আফ্রিকা মহাদেশের কোন কোন অঞ্চলের অধিবাসীরা আর্ডভার্ক শিকার করে খায়। এছাড়া আদের চামড়া বেশ পুরু হওয়ায় অর্থনৈতিকভাবে গুরুত্বপূর্ণ।
তেহারী
তেহারি এক প্রকার খাবার বিশেষ। পোলাওর চাল ও মাংস এর প্রধান উপকরণ। বিরানির সাথে এর মুল পার্থক্য হলো এতে মাংসের টুকরা বেশ ছোট হয়। এক ধরণের তেহারি রান্নায় গোল আলু ব্যবহার করা হয়। তেহারি বাংলাদেশ, পাকিস্তান এবং উত্তর ভারতে খুবই জনপ্রিয়।জিরা, ধনে গুঁড়া, গোলমরিচ, এলাচ, দারুচিনি, জায়ফল গুঁড়া করুন। গরম তেলে মাংস আদা বাটা, রসুন বাটা, দই, কাঁচামরিচ, লবণ মিশিয়ে হালকা বাদামী করে ভাজুন এবং মাংস সিদ্ধ হলে মসলা দিয়ে নেড়ে নামান। হাঁড়িতে প্রয়োজনমতো পানি ফুটিয়ে চাল, দুধ, লবণ দিয়ে নাড়ূন। পোলাও চাল হয়ে আসার আগে ৬-৭ টুকরো কাঁচামরিচ দিন। অল্প আঁচে রেখে রান্না মাংস ছড়িয়ে দিন এবং মাংসগুলো পোলাও চালের সঙ্গে ভালোভাবে মিশিয়ে নিন। হয়ে এলে নামিয়ে পরিবেশন করুন
জায়ফল, জয়ত্রি, এলাচ, দারচিনি, গোলমরিচ হালকা ভেজে গুঁড়ো করে রাখতে হবে। মাংস আদা, রসুন, পেঁয়াজের রস, লবণ, দই ও কাঁচা মরিচ দিয়ে ১০ মিনিট ম্যারিনেট করে রাখতে হবে। পাত্রে আধা কাপ তেল দিয়ে মাখানো মাংস মাঝারি আঁচে রান্না করতে হবে। মাংস পানিতেই মাংস সেদ্ধ হবে। যদি প্রয়োজন হয় তবে পানি দিতে হবে। পানি শুকিয়ে তেলের ওপর উঠলে গুঁড়া মসলা দিয়ে নেড়ে নামিয়ে ঢেকে রাখতে হবে। হাঁড়িতে চালের দেড় গুণ পানি ফুটিয়ে এলাচ, দারচিনি বাটা আধা কাপ তেল, লবণ মাংসের কিউব ও ১০ মিনিট আগে ভেজানো চাল দিয়ে নেড়ে দিতে হবে। পানি ও চাল সমান হলে অল্প আঁচে দমে বসিয়ে কাচা মরিচ দিতে হবে।
১০ মিনিট পর রান্না করা মাংস পোলাওর ওপর দিয়ে কাঠের চামচ দিয়ে ভালোভাবে মিশিয়ে ওপরে কেওড়াজল ছিটিয়ে দিতে হবে। 
১৫ মিনিট দমে রেখে নামিয়ে পরিবেশন করতে হবে।
বোরহানী
বোরহানী টক দই দিয়ে তৈরী, হজমে সাহায্যকারী পানীয় বিশেষ। বোরহানী ঢাকা এবং চট্টগ্রামে সব বিয়ের আয়োজনে বোরহানীর আয়োজন করা হয়। তবে ঢাকায় বিয়ে ছাড়াও বিভিন্ন সামাজিক অনুষ্ঠানে এর আয়োজন করা হয়।কাচা মরিচ, পুদিনা পাতা, একসাথে বেটে নিন। বিট লবণ পাটায় গুঁড়া করে মিহি করে নিন। সমস্ত উপকরণ একসাথে অল্প পানি দিয়ে গুলে দইয়ের মধ্য দিন। এবার মিষ্টি দই, টক দই সহ সমস্ত উপকরণ এগ বিটার দিয়ে ১০ মিনিট বিট করুন বা ব্লেন্ডারে ব্লেন্ড করুন। এবার ছাঁকনি বা কাপড় দিয়ে ছেকে বরফ কুচি দিয়ে পরিবেশন করুন।
অ্যাবাকা
অ্যাবাকা কলা পরিবারের অন্তর্গত একটি শণ জাতীয় উদ্ভিদ, যার আঁশ বা তন্তু বাণিজ্যিকভাবে ম্যানিলা হেম্প নামে পরিচিত।
অ্যাবাকার বাণিজ্যিক নাম হলো ম্যনিলা হেম্প (Manila hemp)। হেম্প শব্দের অর্থ হলো শণ। শণ জাতীয় উদ্ভিদের আঁশকে ম্যানিলা হেম্প বলা হয়।
অ্যাবাকা "Musa textilis" কলা পরিবারের একটি প্রজাতি। উদ্ভিদের পাতার ডাঁটা কিংবা মধ্যশিরা থেকে এবাকা তন্তু পাওয়া যায়। এই গাছটি দেখতে অনেকটা কলা গাছের মত কিন্তু আকৃতিতে কিছুটা ছোট। এই গাছে ছোট ছোট ফল পাওয়া যায়। এসব ফল খাওয়ার অযোগ্য হয়। এর পাতাগুলি খাড়া হয়ে থাকে। পাতা কলা গাছের পাতার তুলনায় কিছুটা সরু হয়ে থাকে। পাতার দৈর্ঘ্য দেড় মিটার থেকে শুরু করে দুই মিটার পর্যন্ত হয়ে থাকে।
অ্যাবাকা উদ্ভিদ সাধারণত দক্ষিণ ফিলিপাইনে দেখতে পাওয়া যায়।
দাদা (দ্ব্যর্থতা নিরসন)
দাদা শব্দটি দ্বারা নিম্নলিখিত কয়েকটি বিষয় বোঝানো যেতে পারে:
অ্যাবাকাস
অ্যাবাকাস পাটিগাণিতিক গণনা সম্পাদনের একটি প্রাচীন যন্ত্র, যাতে একটি কাঠের ফ্রেমের বসানো তারে লাগানো গুটি উপরে নীচে সরিয়ে গণনা করা হয়। ফ্রেমে বসানো একটি তারের উপর গুটিগুলি বসানো থাকে। তারগুলির সাথে লম্বভাবে একটি আড়াআড়ি দণ্ড থাকে যা গুটিগুলিকে দুইভাগে ভাগ করে।
প্রতিটি তার দশমিক ব্যবস্থার একটি ঘর নির্দেশ করে। সবচেয়ে ডানদিকের তারটি হল এককের ঘর। তার বামপাশেরটি হল দশকের ঘর, ইত্যাদি। প্রতিটি তারে আড়াআড়ি দণ্ডের নিচে পাঁচটি গুটি থাকে, যা এক একক নির্দেশ করে। আড়াআড়ি দণ্ডের উপরে অবস্থিত তারে দুইটি গুটি থাকে, যেগুলির প্রতিটি পাঁচ একক নির্দেশ করে। উদাহরণস্বরূপ, দশকের ঘরে নিচের পাঁচটি গুটির প্রতিটি ১০ নির্দেশ করে এবং উপরের দুইটি গুটি প্রতিটি ৫০ নির্দেশ করে। যে গুটিগুলিকে কোন সংখ্যার অংশ হিসেবে গণ্য করা হবে, সেগুলিকে আড়াআড়ি দণ্ডের উপরে বসানো হয়।
অনেক প্রাচীন সভ্যতা অ্যাবাকাস ব্যবহার করত। রোমানদের অ্যাবাকাস ছিল ব্রোঞ্জ নির্মিত লিপিফলক। লিপিফলকটি খাঁজকাটা ছিল। গোলাকৃতির গুটিগুলি গড়িয়ে যেতে পারত। রোমানদের অ্যাবাকাস পরবর্তীকালে মধ্যপ্রাচ্যে এবং দূরপ্রাচ্যে ব্যবহৃত হয়েছে। মধ্যযুগীয় ইংল্যান্ডে অ্যাবাকাসের একটি সরলীকৃত রূপ ব্যবহার করা হত। দ্বিতীয় শতকে চীনদেশের সাহিত্যে অ্যাবাকাস ব্যবহারের উল্লেখ পাওয়া যায়। কিন্তু ত্রয়োদশ শতাব্দীর আগে চীনদেশে অ্যাবাকাস তেমন ব্যপকভাবে ব্যবহৃত হয়নি। রোমান অ্যাবাকাস এবং চৈনিক এবাকাসের মধ্যে কিছুটা পার্থক্য ছিল। চৈনিক অ্যাবাকাসে প্রতিটি পর্যায়ে একটি করে গুটি বেশি থাকত এবং গুটিগুলি তারের উপর লাগানো থাকত। পঞ্চদশ শতাব্দীতে জাপানে অ্যাবাকাসের ব্যবহার শুরু হয়। ঊনবিংশ শতাব্দীতে এর একটি উন্নত সংস্করণ প্রচলন হয়। চীন ও জাপানের কিছু কিছু অঞ্চলে এখনও অ্যাবাকাসের প্রচলন আছে। চীনে অ্যাবাকাসকে বলে সুয়ান পান (Suan-pan)। জাপানে বলা হয় সরোবান ( Soroban)।
অ্যাবালোন
অ্যাবালোন শামুক জাতীয় একটি প্রাণী। পূর্ব এশীয় অঞ্চলে খাবার হিসেবে এর প্রচলন আছে। এটি Haliotidae গোত্রের একমাত্র গণ Haliotis এর সদস্য। এসব মোলাস্কা Ear shell, Ormer বা Paua নামেও পরিচিত।
শীতপ্রধান অঞ্চলে এবং গ্রিস্মমন্ডলের সব সাগরে অ্যাবালোনের প্রজাতিগুলো ব্যপকভাবে বিস্তৃত। এবালোন সাধারণত রাতের বেলা সক্রিয় হয়ে উঠে। এদের প্রধান খাদ্য শৈবাল। এদের খোলক চ্যাপটা, ভিতরে প্রশস্ত, প্যাঁচ কম এবং দেখতে কানের মত। এদের খোলকে এক সারি ছোট ছোট ছিদ্র থাকে। এসব ছিদ্রের মাধ্যমে ম্যান্টল গহবর থেকে পানি সরাসরি বাইরে বের করে দেয়। অ্যাবালোনের দেহের অনাবৃত অংশ সাধারণত কালো, সবুজ এবং বাদামী রঙের হয়ে থাকে। এদের লার্ভা সমুদ্রের পানির উপরিভাগে স্বচ্ছন্দে ভেসে বেড়ায় এবং প্রায় দুইদিন প্ল্যাংকটনের মধ্যে মুক্তভাবে সাঁতার কাটে। পরে সমুদ্রের মাঝে আশ্রয় পূর্ণবয়স্ক শামুকে পরিণত হয়।
মুসলিম
মুসলিম("বা মুসলমান,আরবি:مسلم-অর্থ:আত্বসমর্পণ,অনুগত") হলো সেই লোক যে নিজের ইচ্ছাকে আল্লাহর কাছে আত্বসমর্পণ করে ৷ তবে বর্তমানে মুসলিম বলতে ইসলাম ধর্মাবলম্বীদের বুঝানো হয় ৷
মুসলিম বা বিশ্বাসী হতে হলে যে কাউকে তিনটি শর্ত পূরণ
করতে হবে। শর্তসমূহ নিম্নরূপ:
মুসলিমরা কিছু ভাগে বিভক্ত। সেগুলোর মধ্যে কিছু নিম্নরূপ:
দ্য ডেইলি স্টার
দ্য ডেইলি স্টার বাংলাদেশে প্রকাশিত ইংরেজি ভাষার একটি দৈনিক সংবাদপত্র। ১৪ জানুয়ারি ১৯৯১ সালে সৈয়দ মোহাম্মদ আলী এটি প্রতিষ্ঠা করেন। তিনি ছিলেন পত্রিকাটির প্রতিষ্ঠাতা সম্পাদক।
বর্তমানে জনাব মাহফুজ আনাম এই দৈনিক পত্রিকাটির সম্পাদক ও প্রকাশক।
জ্যাকসন পোলক
জ্যাকসন পোলক (জানুয়ারি ২৮, ১৯১২ - আগস্ট ১১, ১৯৫৬) একজন খ্যাতিমান মার্কিন চিত্রশিল্পী। বিমূর্ত ছবির জগতে জ্যাকসন পোলক বেশ সমীহ জাগানিয়া নাম।
মাত্র ৪৪ বছরে সড়ক দুর্ঘটনায় পৃথিবীর মায়া কাটানো এই চিত্রশিল্পী ১৯৪৮ সালে ‘নাম্বার ১৭এ’ ছবিটি এঁকেছিলেন। কাঠের তন্তুর ওপর আঁকা এই তৈলচিত্রটি ২০১৫ সালে ২০ কোটি ২০ লাখ ডলারে (বাংলাদেশি মুদ্রায় ১৬৭৪ কোটি টাকার বেশি) কিনে নেন বিনিয়োগ প্রতিষ্ঠান ‘সিটাডেল’-এর প্রতিষ্ঠাতা কেনেথ সি গ্রিফিন। পল গঁগ্যার আঁকা তাহিতির নারীরা ইতিহাস গড়ার আগ পর্যন্ত জ্যাকসনের এ ছবিটিই ছিল বিশ্বের সবচেয়ে দামি চিত্রকর্ম।
সালভাদোর দালি
সালভাদোর ডোমিঙ্গো ফেলিপি জেসিন্তো দালি ই দোমেনেখ, ১ম মার্কুইস দ্য দালি দ্য পুবোল (মে ১১, ১৯০৪-জানুয়ারি ২৩, ১৯৮৯) যিনি সালভাদোর দালি হিসেবে পরিচিত, ছিলেন একজন খ্যাতিমান স্পেনীয় পরাবাস্তববাদী (Surrealist) চিত্রকর। তিনি স্পেনের কাতালোনিয়া অঞ্চলের ফিগুয়েরেসে জন্মেছিলেন।
হাশেম খান
হাশেম খান (জন্ম: জুলাই ১, ১৯৪১) বাংলাদেশের একজন খ্যাতিমান চিত্রশিল্পী। তিনি ১৯৯২ সালে একুশে পদক লাভ করেন। ২০১১ সালে হাশেম খানকে তার অবদানের জন্য বাংলাদেশ সরকার স্বাধীনতা পদক পুরস্কার প্রদান করে।
হাশেম খানের পুরো নাম মো. আবুল হাশেম খান। তাঁর জন্ম ১৯৪১ সালের ১ জুলাই চাঁদপুর জেলার ফরিদগঞ্জ উপজেলার সেকদি গ্রামে। বাবার নাম মোহাম্মদ ইউসুফ খান। তিনি ছিলেন তৎকালীন কুমিল্লা জেলার স্বাস্থ্য কর্মকর্তা। মা নূরেন্নেসা খানম, গৃহিনী। বাবা-মায়ের ১৪টি সন্তানের মধ্যে হাশেম খান ৬ষ্ঠ সন্তান। তার স্ত্রী পারভীন হাশেম, কন্যা কনক খান রিয়াজ, পুত্র শান্তনু খান।
হাশেম খানের শিক্ষা জীবনের শুরু গ্রামের মুন্সিবাড়ি প্রাথমিক স্কুলে। সেখানে কিছুদিন পড়ার পর ১৯৪৯ সালে চলে যান ফরিদগঞ্জ উপজেলার চান্দ্রা ইমাম আলী উচ্চ বিদ্যালয় ও কলেজে। পরবর্তীতে ভর্তি হন চাঁদপুরের হাসান আলী হাই স্কুলে। ১৯৫৬ সালে সেই স্কুল থেকেই মেট্রিক পাশ করেন। পরে নিজের আগ্রহে ভর্তি হন তৎকালীন গভর্নমেন্ট আর্ট কলেজে (বর্তমান চারুকলা ইনস্টিটিউট, ঢাকা বিশ্ববিদ্যালয়।) ১৯৬১ সালে চিত্রকলায় প্রথম শ্রেণীতে স্নাতক ডিগ্রি অর্জন করেন। ১৯৬১-১৯৬৩ পর্যন্ত এশিয়া ফাউন্ডেশনের বৃত্তিতে মৃৎশিল্পে রিসার্চ স্কলার হিসেব কাজ করেন। ১৯৭৯ সালে জাপানের টোকিওতে শিশু পুস্তক চিত্রণে স্বল্পকালীন প্রশিক্ষণ গ্রহণ করেছেন।
হাশেম খান ১৯৬৩ সালে ঢাকা বিশ্ববিদ্যালয়ের চারুকলা ইনস্টিটিউটের প্রাচ্যকলা বিভাগের অধ্যাপক হিসেবে যোগ দেন। এছাড়া ১৯৭২ সালে প্রণীত গণপ্রজাতন্ত্রী বাংলাদেশ সরকারের সংবিধান গ্রন্থ অলংকরণের প্রধান শিল্পী হিসেবে কাজ করেছেন। ১৯৭৩ সালে বাংলাদেশের সমকালীন শিল্পকলার দায়িত্ব নিয়ে কোলকাতা, দিল্লী ও বোম্বাইয়ে প্রদর্শনী করেছেন। আন্তর্জাতিক শিশুবর্ষ ১৯৭৯ উপলক্ষে জাপানে শিশু পুস্তক শিল্পীদের সম্মেলনে, ১৯৮৫, ১৯৮৬, ১৯৮৭ ও ১৯৮৯ সালে টোকিও, চেকেস্লোভাকিয়ায় বাংলাদেশের প্রতিনিধিত্ব করেছেন। নেতৃত্ব দিয়েছেন দেশ-বিদেশের অসংখ্য প্রশিক্ষণ কর্মশালায়। তাঁর বর্ণাঢ্য কর্মজীবনে সোহরাওয়ার্দী উদ্যানে নির্মিতব্য 'স্বাধীনতা স্তম্ভ'-এর জুরি বোর্ড ও বাস্তবায়নে বিশেষজ্ঞ কমিটির সদস্য (১৯৯৭-২০০০) হিসেবে কাজ করেছেন। তিনি ছিলেন জাতীয় চিত্রশালা, জাতীয় নাট্যশালা এবং জাতীয় সংগীত ও নৃত্যকলা কেন্দ্রের বাস্তবায়নের স্টিয়ারিং কমিটির (৩ সদস্যের) বিশেষজ্ঞ সদস্য। ঢাকা নগর জাদুঘর, বঙ্গবন্ধু স্মৃতি জাদুঘর প্রতিষ্ঠায় তাঁর রয়েছে গুরুত্বপূর্ণ ভূমিকা। প্রাথমিক থেকে উচ্চ মাধ্যমিক পর্যায়ের পাঠ্যবইয়ের অলংকরণ ছাড়াও তিনি মাধ্যমিক ও উচ্চ মাধ্যমিক পর্যায়ে চারুকলা ও ললিতকলা বিষয়ক পাঠ্যসূচি প্রণয়ন করেছেন। ষষ্ঠ শ্রেণী থেকে একাদশ-দ্বাদশ শ্রেণী পর্যন্ত বিষয় ভিত্তিক ৫টি গ্রন্থ রচনা করেছেন তিনি।